XEDATU DUT : I. KAPITULUA : SAILAREN EGITURA\n1. artikulua – Ingurumen eta Lurralde Antolamendu Saila.\n2. artikulua – Egitura.\n3. artikulua – Atxikipenak.\n4. artikulua – Sailburua.\n5. artikulua – Sailburuordeak.\n6. artikulua – Zuzendariak.\n7. artikulua – Kabinetearen Zuzendaritza.\n8. artikulua – Funtzioak eta egitura.\nII. KAPITULUA SAILBURUORDETZAK\n9. artikulua – Funtzioak.\n10. artikulua – Ingurumenaren Plangintza, Ebaluazio eta Kontrolerako Zuzendaritza.\n11. artikulua – Ingurumenaren Kalitatearen Zuzendaritza.\n12. artikulua – Biodibertsitaterako eta Ingurumen Partaidetzarako Zuzendaritza.\n13. artikulua – Funtzioak.\n14. artikulua – Lurraldearen Antolamendurako Zuzendaritza.\n15. artikulua – Uren Zuzendaritza.\nIII. KAPITULUA ORGANO PERIFERIKOAK\n16. artikulua – Lurralde-bulegoak:\nLehenengoa. Euskal Autonomia Erkidegoko ingurumen-organoari Arauek esleitzen dizkioten eskumenak Dekretu honetan egiten den egitekoen banaketaren arabera egikarituko dira. Bestalde, Ingurumen eta Lurralde Antolamendu sailburuari dagozkio beste organo bati berariaz esleitzen ez zaizkion funtzioak.\nBigarrena. Sailburua, sailburuordeak, zuzendariak eta lurralde-bulegoetako buruak kanpoan badaude, gaixorik badaude edo lanpostua hutsik uzten badute, honako ordezkatze-arauei jarraituko zaie:\nLehenengoa. Indargabetuta dago azaroaren 20ko 306/2001 Dekretua, Lurralde Antolamendu eta Ingurumen Sailaren egitura organikoa ezartzen duena.\nBigarrena. Indargabetuta dago otsailaren 25eko 38/1992 Dekretua, Euskadiko Uraren Mahaia deritzan batzordea sortzen eta arautzen duena.\nLehenengoa. Abuztuaren 29ko 196/1997 Dekretua aldatu egin da, itsas-lehorreko herri erabilerazko babes-zorpeko aldean erabilpenetarako eta lehorretik itsasorako isurketak egiteko baimenak emateko jardunbidea ezartzen duena:\nBigarrena. Euskal Autonomia Erkidegoko Uraren Kontseilua sortu, eta EAEko barneko arroen Plan Hidrologikoa izapidetzeko prozedura arautzen duen otsailaren 18ko 33/2003 Dekretuaren 2.1. artikuluaren b) letra aldatu egin da, eta honela geratu da:\nHirugarrena. Dekretu hau garatzeko beharrezko xedapenak emateko ahalmena ematen zaio Ingurumen eta Lurralde Antolamendu sailburu titularrari.\nLaugarrena. Dekretu hau Euskal Herriko Agintaritzaren Aldizkarian argitaratu eta biharamunean izango da indarrean.\nLehendakariaren ekainaren 27ko 8/2005 Dekretuak, Euskal Autonomia Erkidegoaren Administrazioko sailak sortu, ezabatu eta aldatu eta horien funtzioak eta jardun-arloak finkatzekoak, azken xedapenetatik lehenbizikoan ezartzen duenez, sailburuek –gure kasuan sailburu andreak- "lehendakariari aurkeztu beharko dizkiete beren sailetako araudi organikoen proiektuak, harek onetsi ditzan".\nHasi berri den legegintzaldi honetan, iraunkortasunari ekitea eta ingurumena hobetzea Euskal Autonomia Erkidegoan, behin eta berriro izango dira gogoan ezinbestez zeinahi politika publiko definitzerakoan. Horiek horrela, lurzoru eta lurraldearen antolamenduak ere bere egingo dituzte helburuok. Halaber, klima-aldaketaren aurkako borrokak eta berotegi-efektuko gasak murrizteak ageriko isla izan beharko dute Sail honi esleitutako eskumen eta funtzioetan.\nEsandakoak eta aurreko legegintzaldiak (sasoi horretan funtzio eta egiteko berriak hartu ziren; baina horrek ez zuen ekarri zuzendaritza eta zerbitzuak berrantolatzea) emandako eskarmentua lagun, Ingurumen eta Lurrralde Antolamendu Saileko egitura organikoari buruzko Dekretu berria egin da, eta bertan sailburuordetzek eta zuzendaritzek hartutako esparruak berregituratu egin dira, xedea baita, arlo funtzionalak modu koherenteago batean elkartu eta baliabideak hobeto erabiltzea.\nOndorioz, Ingurumen eta Lurralde Antolamendu sailburuaren proposamenez, Lehendakariak onartu ondoren eta Jaurlaritzaren Kontseiluak 2005eko urriaren 25ean egindako bilkuran aztertu eta onartu ondoren, hau\nLehendakariaren ekainaren 27ko 8/2005 Dekretuan, Euskal Autonomia Erkidegoaren Administrazioko sailak sortu, ezabatu eta aldatu eta horien funtzioak eta jardun-arloak finkatzekoan, xedatzen denaren arabera, Eusko Jaurlaritzaren organoa da Ingurumen eta Lurralde Antolamendu Saila, eta honako jardute-arlo eta egiteko hauek dagozkio: lurraldea eta itsasertza, ingurumenaren arloa, urak, kanalak eta ureztaketak antolatzea, natur-baliabideak eta, basoa eta izadia zaintzeko zerbitzua antolatzea.\nAurreko artikuluan aipatutako arloekiko eskumenak bete ahal izateko, honako organo hauek osatuko dute Ingurumen eta Lurralde Antolamendu Sailaren egitura:\n– Kabinetearen Zuzendaritza\n– Zerbitzu Zuzendaritza\n– Ingurumen Sailburuordetza:\nIngurumenaren Plangintza, Ebaluazio eta Kontrolerako Zuzendaritza\n– Lurralde Antolamendu eta Uren Sailburuordetza:\nIngurumen eta Lurralde Antolamenduko Arabako, Bizkaiko eta Gipuzkoako lurralde bulegoak.\n– Ingurumen eta Lurralde Antolamendu Sailari honako organo hauek atxiki zaizkio:\nEuskal Herriko Ingurumen Batzordea, otsailaren 27ko 3/1998 Lege bidez sortutakoa.\nEuskal Autonomia Erkidegoaren Ingurumenerako Aholku Batzordea, otsailaren 27ko 3/1998 Lege bidez sortutakoa\nUrdaibaiko Biosfera Erreserbaren Patronatua, uztailaren 6ko 5/1989 Lege bidez sortutakoa\nUrdaibaiko Biosfera Erreserbako Lankidetza Kontseilua, otsailaren 14ko 164/1995 Dekretu bidez sortutakoa\nEuskal Herriko Natura zaintzeko Aholku Batzordea-Naturzaintza, ekainaren 30eko 16/1994 Lege bidez sortutakoa\nIngurumenarekiko Hezkuntza eta Ikerketarako Ikastegiak, irailaren 19ko 202/1989 Dekretu bidez sortutakoa\nMaiatzaren 31ko 4/1990 Legean aurreikusitako Euskal Herriko Lurraldearen Antolamendurako Batzordea\nMaiatzaren 31ko 4/1990 Legean aurreikusitako Lurralde Politikarako Aholku Batzordea\nUraren Batzordea, otsailaren 18ko 33/2003 Dekretu bidez sortutakoa\n– Era berean, Ingurumen eta Lurralde Antolamendu Sailari atxiki zaio "Sociedad Pública de Gestión Ambiental, IHOBE, S.A." baltzu publikoa.\n– Ingurumen eta Lurralde Antolamendu sailburuari dagozkio Jaurlaritzari buruzko ekainaren 30eko 7/1981 Legearen 26. artikuluan aipatzen diren eskumenak eta Sailari dagozkion egiteko eta jardute-arloan indarrean dauden legeek eman diezazkioketenak, ekainaren 27ko 8/2005 Dekretuarekin bat etorriz, Saileko beste organo bati atxikita ez badaude.\n– Aholkulariek eta sailburuak berak izendatutako konfidantzako langileek lagunduko diote Ingurumen eta Lurralde Antolamendu sailburuari bere funtzioak betetzen bere goi mailako zuzendaritzapean.\n– Haren ardurapean jarrita dauden funtzioak behar bezala bete ahal izateko, Saileko organoek kasu bakoitzerako behar den informazioa eta laguntza eskainiko diete Kabinetearen Zuzendaritzari eta konfidantzako gainerako langileei.\n– Zuzendaritza-Kontseilu batek Ingurumen eta Lurralde Antolamendu Sailaren politika zedarritzen lagunduko dio bere titular izango den sailburuari. Zuzendaritza-Kontseilua sailburuordeek, zuzendariek, aholkulariek eta konfidantzako gainerako langileek osatuko dute, Lurralde Antolamendu eta Ingurumen sailburuaren zuzendaritzapean.\nIngurumen eta Lurralde Antolamendu Saileko sailburuordeek honako egiteko hauek bete beharko dituzte nork bere jardute-eremuaren barruan eta sailburuaren zuzendaritzapean eta agintepean, Jaurlaritzari buruzko ekainaren 30eko 7/1981 Legearen 30. artikuluan xedatzen denaren arabera:\nSailburuordetzaren eta horren menpeko organoen ekintzen ardura izan, koordinatu, bultzatu eta gainbegiratzea.\nSailburuaren jardute-eremuak diren arloetako xedapen orokorrei buruzko proiektuak lantzea eta, hala behar izanez gero, sailburuari aurkeztea.\nSailburuaren eskumeneko gaietan bidezkotzat jotako ebazpenak proposatzea sailburuari, horiek izapidetzea Sailburuordetzari dagokion kasuetan. Bestetik, sailburuordearen eskumeneko gaiak ebaztea.\nSailburuordetzarekin harremanak dituzten gainerako sailekiko eta, erakunde eta entitate publiko eta pribatuekiko komunikazio-organo izatea.\nIndarrean dauden xedapenek eman diezazkieten eskumen, ahalmen, prerrogatiba eta egiteko guztiak.\nJaurlaritzari buruzko ekainaren 30eko 7/1981 Legearen 31. artikuluan xedatzen denaren arabera, sailburuordearen agintepean, edo Zerbitzu Zuzendaritzaren eta Kabinetearen Zuzendaritzaren kasuan sailburuaren agintepean, zuzendariek antolaketa unitate baten zuzendaritza hartzen dute beren ardurapean, eta honako eskumen hauek egozten zaizkie:\nZuzendaritzaren jarduerak zuzentzea, koordinatzea, bultzatzea eta horien jarraipena egitea, dagokion Sailburuordetzako titularrak edo, Zerbitzu Zuzendaritzaren eta Kabinetearen Zuzendaritzaren kasuan, sailburuak emandako instrukzioei jarraituz.\nZuzendaritzako zerbitzuak eta lan-sistemak antolatzea, Zerbitzu Zuzendaritzak arlo horretan egotzita dituen eskumen orokorren kalterik gabe.\nEgokitzat jotako ebazpenen proposamena sailburuordeari, edo Zerbitzu Zuzendaritzaren kasuan sailburuari, egitea, ebazpen horiek izapidetzea Zuzendaritzari dagokionean. Bestetik, bere eskumeneko gaiak ebaztea.\nIndarrean dauden lege xedapenek ematen dizkioten gainerako eskumen, ahalmen, prerrogatiba eta funtzioak.\nKabinetearen Zuzendaritzatik sailburuak zuzeneko laguntza jasoko du. Zuzendaritza honi, Saileko Zuzendaritzenak diren egiteko orokorrez gain, ondoko beste egiteko eta jardute-eremu hauek dagozkio:\nSailburuari laguntza ematea, Ingurumen eta Lurralde Antolamendu Sailari atxikitako eskumenen erabileran.\nKudeaketarako barne planak eta txostenak lantzeko koordinatzea eta horien jarraipena egitea.\nSailburuari Sailaren eskumen-arloen gainean aritzeko irizpideak proposatzea.\nSailak Eusko Legebiltzarrarekin eta beste erakunde batzuekin dituen harremanak bideratzea, Jaurlaritzaren Lehendakariordetzari dagozkion eskumenak kaltetu gabe.\nSailak gizarte-komunikabideekin dituen harremanez arduratzea.\nSailaren ekitaldi publiko eta ofizialak antolatzea.\nSailaren argitalpenak koordinatzea.\nHonako egiteko hauek dagozkio Zerbitzu Zuzendaritzari sailburuaren goi mailako zuzendaritzapean:\nSailburuari laguntza teknikoa, juridikoa eta administratiboa ematea.\nSaileko organoen arteko administrazio-harremanak koordinatzea, baita organo horien eta Jaurlaritzaren gainerako organoen artekoak eta, behar izanez gero, bestelako herri administrazioen edo erakunde publiko zein pribatukoen artekoak ere.\nSaileko beste zuzendaritzekin koordinatzea, Saileko aurrekontuen aurreproiektua landu, jarraitu eta gainbegiratzeko.\nJaurlaritzaren Kontseiluaren eta Ekonomi Gaietako Ordezko Batzordearen menpe jarri beharreko espedienteak eta gaiak izapidetu eta kontrolatzea.\nSailari, gainerako Zuzendaritzekin koordinatuz, aholku juridikoak ematea.\nSailaren esparruan kontratazio-organo bezala aritzea, ekainaren 16ko 2/2000 Legegintzako Errege De-kretuak, Herri-administrazioetako kontratuei buruzko Legearen testu bategina onartzeko denak, eta aplika daitezkeen gainerako xedapenek Sailari esleitzen dizkioten ahalmen eta mugak errespetatuz.\nSaileko kontratazio-espedienteak izapidetzea.\nEspedienteak izapidetzeko behar diren gastuetarako baimenak onartzea.\nSailari edo Sailaren menpeko edo atxikitako edozein erakunderi eragiten dieten arloen gaineko Lege-aurreproiektuak eta izaera orokorreko xedapenak zuzendu, bultzatu, koordinatu, dagokionean landu, izapidetu eta kontrolatzea.\nSailari eragiten dioten arloen gaineko txosten juridikoak eta azterlanak zuzendu eta egitea; eta baita izaera juridikoko dokumentazio-zerbitzuak eta base dokumentalak kudeatzea ere. Halaber, Sailaren organo aholku-emaileei eta hari atxikitako gainerako erakundeei lankidetza eta laguntza eskainiko die, hala behar izanez gero.\nSailak izenpetu beharreko akordioen eta hitzarmenen gaineko txosten juridikoak egitea; baita derrigorrezko legezkotasun-txostenak ere, beste organo batzuei esleitutakoak izan ezik\nJurisdikzio-prozeduren jarraipena egin eta kontrolatzea, eta Auzibide-Zuzendaritzarekiko harremanak izatea Ingurumen eta Lurralde Antolamendu Saila partaide deneko gaiei eta, hala behar izanez gero, horien gainean eman diren ebazpenei dagokienez.\nSailaren jardueraren inguruan sor daitezkeen ondarezko erantzukizunari buruzko prozedurak koordinatu eta jarraipena egitea, horien gaineko amaierako ebazpena eman arte.\nSaileko langileen arloa planifikatzea, kontrolatzea eta horren kudeaketa koordinatzea, Euskal Funtzio Publikoari buruzko uztailaren 6ko 6/1989 Legeko 10.1 artikuluan aipatzen diren funtzioak betetzeko eskuduna baita.\nSaileko zerbitzu orokorrak antolatu eta administratzea eta sailburuordetza, zuzendaritza eta lurralde bulegoetako lan sistemak eta metodoak koordinatzea.\nSaileko aplikazio informatikoak koordinatu eta kudeatzea, Ogasun eta Herri Administrazio Saileko organo eskudunek izan ditzaten eskumenak kaltetu gabe.\nSaileko erregistro orokorra kudeatzea.\nSailaren organoek Europako Batasuneko erakundeekin dituzten harremanak koordinatu eta bideratzea, Jaurlaritzaren Lehendakaritzari dagozkion eskumenak kaltetu gabe\nAdministrazioa berritu eta gaurkotzeko organo eskudunak emandako ekimen eta jarraibideak garatu eta burutzeko beharrezko euskarria bermatzeko organo erantzule gisa jardutea, Jaurlaritzaren programaren aurreikuspenak garatzeko Sail honen jardute-eremuaren barruan.\nSailaren zuzendaritza eta esparruek, baita erakunde publikoek eta Sailari atxikitako organoek ere, otsailaren 18ko 4/2005 Legeak, Eusko Jaurlaritzaren Emakumeen eta Gizonen Berdintasunari buruzkoak, aurreikusitako neurriak betearaztea bultzatu, eta horretarako koordinatu eta lankidetzan aritzea.\nSailaren informazio-zerbitzuek eta herritarrei arreta egitekoek (2 eta 3 mailetakoek) behar bezala jardungo dutela bermatzea; halaber, Gobernuko Herritarrentzako Arreta Zerbitzua – Zuzenean deiturikoarekin hartu-emanak egoki egituratzea; horretarako, ordezkari eraginkorrak egotea bermatuko da, haren eskumenen barruan sartzen diren gaietan.\nIndarrean dagoen zuzenbidezko ordenamenduak egotz diezazkiokeen egiteko guztiak\nIngurumen Sailburuordetza Eusko Jaurlaritzaren ingurumen organoa da eta Euskal Herriko ingurugiroa babesteko otsailaren 27ko 3/1998 Lege orokorrak, Euskal Herriko Natura Babesteko ekainaren 20ko 16/1994 Legeak eta gainerako lege-xedapenek ezarritakoaren arabera, Saileko sailburuak gainbegiratuta, ondorengo jardute-eremuak gidatu eta koordinatzen ditu:\nIngurumenarekiko politika planifikatu, programatu eta koordinatzea.\nIngurumenari buruzko araudia prestatzea\nIngurumen-politikarako tresnak diseinatu eta garatzea\nIngurumenaren kalitaterako politikak formulatzea, kutsadurari aurrea hartu eta, klima-aldaketaren aurka borrokan egiteko\nIngurumenean eragiten duten jarduerak antolatzea, eta horiek izan dezaketen efektu kutsatzailea kontrolatzea\nBere eskumen-eremuari dagozkion eta ingurumenaren gaineko legerian jasotako baimenak eta ebazpenak ematea\nIngurumenaren gaineko eraginaren deklarazioa egitea, ingurumenaren gaineko eraginaren ebaluazioaren prozedurapean dauden programa eta proiektuen gainean.\nLurzoruaren kalitatearen deklarazioa egitea\nIngurumenaren arloko biltzarretan parte hartzera bultzatzea\nBiodibertsitatea eta bere baliabideak babestea\nIngurumena zaindu, ikuskatu eta Kontrolatzera bultzatzea\nIngurumenari buruzko informazioa ematea, eta horren inguruan gizartea sentsibilizatu eta ohartarazteko jarduerak aurrera eramatea\nNazioarteko organismoekin, asministrazo publikoekin eta Europako nahiz beste kontinenteetako intereseko organismoekin lankidetzan aritzea, ingurumenaren arloko proiektuen gainean eta batera aritzen diren jardueren gainean\nIngurumenaren Plangintza, Ebaluazio eta Kontrolerako Zuzendaritzari honako egiteko hauek dagozkio:\nGarapen Iraunkorraren Euskal Ingurumen-Estrategia eta Euskal Herriko Ingurumeneko Esparru-Programa bultzatzea eta horien jarraipena egitea, ingurumen-politikaren plangintza eta programazioa prestatuz; horrek eta Euskal Autonomia Erkidegoko gainerako erakunde publikoen ekimenek aipatutako estrategia eta programa horiek eratzen lagunduko dute.\nHiriko ingurumenaren iraunkortasuna sustatzea XXI Agenda bultzatuz\nIngurumen gaiaren plangintza koordinatzea eta ingurumen arloko azterlanak egitea beste arloekiko lankidetzan.\nIngurumenaren egoerari eta Euskal Autonomia Erkidegoaren ingurumeneko adierazleei buruzko memoria prestatzea\nIngurumenaren gaineko eraginaren ebaluazioko prozedurak izapidetzea eta ingurumenaren gaineko eraginaren deklaraziorako proposamenak lantzea\nZaintza, ikuskaritza eta kontrolerako lanak koordinatzea, Euskal Herriko ingurugiroa babesteko otsailaren 27ko 3/1998 Legeak eta Euskal Autonomia Erkidegoaren eskumeneko ingurumenari buruzko legezko xedapenek ezarritako eremuaren barruan, eta betiere, Uren Zuzendaritzari bere esparruan aitortu zaizkion eskumenak kaltetu gabe.\nAtmosferaren ingurumen-kalitatea ebaluatu eta kontrolatzea; horretarako, kutsadura eragiten duten guneak, inguruneko airea eta kutsadura akustikoa kontrolatuko dira.\nKlima-aldaketaren arloan ezarritako helburuak betetzen lagunduko duten araudi-proposamen, planifikazio- eta administrazio-tresnak garatzea.\nZientzia, Teknologia eta Gizarte Planaren barruko I+G jarduerak sustatzea; plan hori gauzatzea, Sailaren ardura da\nZuzendaritzarenak diren gaietan araugintza poiektuak lantzea, Zerbitzu Zuzendaritzarekin koordinatuta\nIngurumenaren politikarako tresnak garatu, eta Zuzendaritzako arlo funtzionaletan aplikatzea\nEta zuzenbidezko ordenamenduak egozten dizkion guztiak.\nIngurumenaren Kalitatearen Zuzendaritzari honako egiteko hauek dagozkio:\nIngurumeneko baimen integratuak izapidetu, eta horiei jarraipena egitea; eta, behar izanez gero, baimen-proposamena egitea.\nIngurumenean eragina duten jardueren administrazio-kudeaketa egitea; baita sailkatutako jardueretarako baimena emateko prozeduran neurri zuzentzaileak ezartzeko txosten-proposamena eta, sektorekako araudian begietsitako baimenak lortzeko baldintza eta betebeharrena ere, Uren Zuzendaritzari bere esparruan aitortu zaizkion eskumenei kalterik egin gabe.\nIngurumenari buruzko sektorekako araudian aurreikusitako lizentziak eta baimenak lortzeko administrazio prozedurak koordinatzeko izango diren neurriak hartzera bultzatzea.\nHondakinei buruzko plan zuzentzaileak prestatzea; horien gida-lerroak bete beharko dituzte Euskal Autonomia Erkidegoaren esparruan garatzen diren hondakinen ekoizpen edo kudeaketa publiko zein pribatuko jarduerak\nHondakinen trafikoa ikuskatu eta kontrolatzea\nHondakinak ekoiztu eta kudeatzeko baimen-proposamenak lantzea, eta deklarazioak fiskalizatu eta urteko ekoizpen eta kudeaketaren gaineko memoriak egitea\nZuzendaritzaren eskumeneko administrazio erregistroak sortu eta, horien mantenimendua egitea\nOntziki-hondakinak kudeatzeko sistema integratuetarako baimen-proposamena, ontzikiak prebenitzeko enpresa-planak onartzea eta ontzikiak jaso, sailkatu eta birziklatzeari buruzko informazioa kudeatzea\nLurzoruaren kalitatearen ebaluazioa kontrolatzea; horretarako, prebentzio-, babes- eta berreskuratze-neurriak definitu eta proposatuko dira, Lurzoruaren kutsadura kontrolatu eta hari aurrea hartzeko Legeak ezarritakoarekin bat.\nLurzoruaren Kalitatearen Deklarazioarako proposamenak izapidetu eta lantzea\nIngurumena kudeatu eta ikuskatzeko Erkidegoko Sisteman sartzeko proposamena (Eco-Management and Audit Scheme - EMAS)\nIngurumenari eragindako kalteei aurrea hartu, kalteok gutxitu eta arintzeko teknikak eratzeko prozesuak aplikatzea.\nEta zuzenbidezko ordenamenduak egozten dizkion guztiak\nBiodibertsitaterako eta Ingurumen Partaidetzarako Zuzendaritzari honako egiteko hauek dagozkio:\nAzterlanak, txostenak, planak eta estrategiak lantzea, biodibertsitatea zaindu eta babesteko eta bertako baliabideak modu iraunkorrean erabiltzeko.\nEkologi balio handiko aldeetako eta ekosistema sentikorretako sektorekako plangintza egitea.\nBaliabide naturalak antolatzea, Euskal Autonomia Erkidegoko lurreko eta itsasoko eremuetan.\nBaliabide naturalak antolatzeko planak landu, izapidetu eta berraztertzea, Euskal Herriko natura zaintzeko ekainaren 30eko 16/1994 Legean ezarritakoa betez.\nBabestutako naturguneen deklarazioa sustatzea.\n"Natura 2000" Europako sare ekologikoaren barruan dauden Babes Bereziko Zonak proposatu eta kudeatzea, Euskal Herriko Natura Zaintzeko ekainaren 30eko 16/1994 Legearen 13. eta 25. artikuluetan jasotako eskumenei; alegia, naturgune babestuak kudeatzeko lurralde historiketako foru-organuen eskumenei kalterik egin gabe.\nBabestutako naturguneen Sarearen helburuak betetzeko behar diren ekintzak gauzatzea, Euskal Herriko Natura Zaintzeko 16/1994 Legearen 11. artikuluan aurreikusitakoaren arabera\nEuskal Autonomia Erkidegoko Naturguneen Sarearen erregistroa kudeatzea\nTxingudiko Badia antolatu eta zaintzeko Plan Berezian jasotako aurreikuspenak garatzeko jarduerak burutzea\nUrdaibai Biosfera Erreserbaren kudeaketa bultzatu eta koordinatzea\nUrdaibaiko Biosfera Erreserba babestu eta antolatzeari buruzko ekainaren 6ko 5/1989 Legean aurreikusten diren zehaztapenak betetzeko beharrezko ekintzak egin daitezen sustatzea eta zaintzea\nBasa eta itsas flora eta faunan arriskuan dauden espezien euskal zerrenda kudeatzea, eta kudeaketarako planak garatzea Foru Aldundiekin elkarlanean, natura babesten duen 16/1994 Legearen 50.3 artikuluan xedatutakoaren arabera\nIngurumen arloko hezkuntza, prestakuntza eta sentsibilizazioko planak lantzea, Zerbitzu Zuzendaritzarekin koordinatuta\nIngurumen arloko informazioa kudeatzea eta ingurumen arloko datu-basea eratzea.\nGenetikoki eraldatutako organismoak segurtasunez transferitu, manipulatu eta erabiltzeko babes egokia bermatzea\nProiektuak onartzea eta hezeguneak leheneratzeko obrak egitea edo sustatzea, Euskal Autonomia Erkidegoko inguru hezeak antolatzeko Lurraldearen Arloko Planaren arabera\nEuskal Autonomia Erkidegoko Ingurumen Batzordearen, Euskal Autonomia Erkidegoko Ingurumenerako Aholku Batzordearen, Natura Zaintzeko Aholku Batzordearen (Naturzaintzaren), eta Urdaibaiko Biosfera Erreserbaren Patronatuaren eta Lankidetza Kontseiluaren laguntza teknikoa jasotzea, baita idazkaritza arloko laguntza ere\nEuskal ikastetxeetan ingurumen arloko XXI eskola-agenda sustatzea, Hezkuntza, Unibertsitate eta Ikerketa Sailarekin elkarlanean\nZuzendaritzaren berezko gaietako arauzko proiektuak lantzea Zerbitzu Zuzendaritzarekin koordinatuta\nZuzendaritzako arlo funtzionaletan ingurumen-politikako tresnak garatzea eta aplikatzea\nEuskal administrazio-publikoen zerbitzura lan egiten duten langileentzako ingurumen-prestakuntza sustatzea, Ogasun eta Herri Administrazio Sailarekin koordinatuta\nLURRALDE ANTOLAMENDU ETA UREN\nLurralde Antolamendu eta Uren Sailburuordetzak honako jardun-eremu hauek zuzendu eta koordinatuko ditu, sailburuaren goi mailako zuzendaritzapean:\nLurraldea, itsasertza eta urak antolatzeko politika planifikatzea, programatzea eta koordinatzea.\nLurraldearen, itsasertzaren eta uren antolamenduaren arloko araudia lantzea.\nBere eskumen-esparruari dagozkion baimenak eta erabakiak ematea.\nLurraldearen, itsasertzaren eta uren antolamenduaren arloan egiten diren koordinazio-foroetan parte hartzea.\n4/1990 Legean aurreikusitako lurralde-antolamenduko tresnak sustatzea eta, hala badagokio, koordinatzea, lantzea eta bideratzea, baita lurralde-plangintzako tresnak eta araudi hidraulikoan aurreikusten diren plangintza hidrologikoko tresnak ere.\nNazioarteko organismoekin, herri-administrazioekin eta organismo interesdunekin elkarlanean jardutea, Europan zein beste kontinente batzuetan, lurraldearen eta uren antolamenduaren arloko proiektu eta jardun komunetan.\nLurraldearen Antolamendurako Zuzendaritzari honako egiteko hauek dagozkio:\nLurraldearen Antolamenduari buruzko 4/1990 Legean aurreikusitako lurraldea eta itsasertza antolatzeko tresnak lantzea, bideratzea eta berraztertzea, Eusko Jaurlaritzaren eskumenen esparruan, betiere Eusko Jaurlaritzaren Sailei esleitutako eskumenen kalterik gabe.\nPlangintza orokorreko zehaztapenak garatzen dituzten hiri-plangintzako tresnak bideratzea, Eusko Jaurlaritzaren onarpenaren mende daudenak.\nLurralde-antolamenduko eta hiri-antolamenduko tresnei buruzko txosten teknikoak lantzea, Euskal Autonomia Erkidegoko Lurralde Antolamendurako Batzordearen eta Eusko Jaurlaritzaren Lurralde Politikarako Aholku Batzordearen esparruan, baita organo horiei dagokienez 4/1990 Legeak Hirigintza, Etxebizitza eta Ingurumen Sailari esleitu zizkion gainerako funtzioak ere.\nGobernu Kontseiluak hartu beharreko erabaki-proposamenak prestatzea, 4/1990 Legearen 26.1 artikuluan Eusko Jaurlaritzari esleitutako egitekoei dagokienez.\nLurraldearen eta paisaiaren antolamenduaren arloan proiektu arautzaileak lantzea, Zerbitzu Zuzendaritzarekin koordinatuta.\nItsasertzak babesteko plangintza egitea, kalitate-estandarrak finkatzea eta horiek manten daitezen zaintzea.\nItsas-lehorreko jabari publikoaren babes-zortasunen eremuko erabileren eta jardueren administrazio-baimenak ebaztea, baita itsasertza babesteko egitekoa garatzean eta ildo horretako txostenak lantzean beharrezkoak diren baimen guztiak ere.\nLurraldea berritzeko berariazko ekintzak gauzatzea –zehazki, industria-aurrien problematikaren eraginpean dauden eremuak berritzeko berariazko ekintzak–.\nLurralde Informazioko Sistema hobetzea eta mantentzea –Autonomia Erkidegoaren erakundeek egin beharreko kartografia eta Jaurlaritzaren eskumenak egikaritzeko beharrezko kartografia barne–.\nEskumena duten gainerako herri-administrazioekin batera, kartografia arloan koordinatzeko ekintzak gauzatzea.\nKartografia arloko sustapen-ekintzak garatzea.\nSailari esleitutako jarduerak egiteko desjabetze-ahalmenaz baliatzea, betiere Gobernu Kontseiluari eta horren barruko beste sail batzuei dagozkien eskumenen kalterik gabe.\nEuskal Autonomia Erkidegoko Lurraldearen Antolamendurako Batzordearen eta Lurralde Politikako Aholku Batzordearen laguntza teknikoa jasotzea, baita idazkaritza arloko laguntza ere.\nIndarrean dagoen zuzenbidezko ordenamenduak eslei diezazkiokeen egiteko guztiak.\nUren Zuzendaritzari honako egiteko hauek dagozkio:\nEuskal Autonomia Erkidegoaren lurraldean erabat dauden arroetako plangintza hidrologikoa lantzea eta haren jarraipena eta berrazterketa egitea –betiere urei buruzko abuztuaren 2ko 29/1985 Legearen 13.3., 38.4. eta 39.2. artikuluetan ezarritako irizpideei jarraituz–, eta hainbat erkidego hartzen dituzten arroetako plangintza hidrologikoan parte hartzea.\nZuzendaritzaren jardunen eremuetan, obra eta instalazioetako inbertsioen plangintza eta programazioa egitea.\nUraren administrazio publikoa antolatzeko modua proposatzea, eta Euskal Autonomia Erkidegoko urak eta obra hidraulikoak arautzeko xedapenen aurreproiektuak taxutzea, Zerbitzu Zuzendaritzarekin koordinatuta.\nJabari publiko hidraulikoari dagozkion legezko zortasunak, emakidak eta baimenak emateko, aldatzeko eta iraungitzeko erabakiak hartzea; erkidegoaren barruko arroetako zortasun-eremuen arloko baimenei zein ibilguetako polizia-eremuen arloko baimenei buruzko erabakiak hartzea; eta euskal itsasertzari dagozkion uretan industria-isurketa poluitzaileak isurtzeko baimenak ematea.\nErkidegoaren barruko arroetan, isurketak egiteko baimenak emateko, aldi baterako eteteko, aldatzeko eta iraungitzeko erabakiak hartzea.\nErkidegoaren barruko arroetako baliabide hidraulikoak Uren Legean eta horren garapen-xedapenetan aurreikusitako babes araubide berezien mende jartzea, baldin eta Gobernu Kontseiluari ez badagokio.\nUren Erregistroa, ur pribatuen katalogoa eta isurketen errolda eramatea.\nErabiltzaileen Erkidegoen estatutuak eta ordenantzak onartzea, eta uren legerian aurreikusten diren horiei buruzko gainerako eskumenak gauzatzea.\nUr kontinentalen, aprobetxamenduen eta obra hidraulikoen arloko tasa eta kanonetako elementu kuantitatiboak proposatzea, hala badagokio.\nEuskal Autonomia Erkidegoaren eskumeneko azpiegitura hidraulikoko obrak egiteko proiektuak onartzea eta egitea, ubideak eta ureztaketakoak barne; haiek zaintzea eta, hala badagokio, ustiatzea; eta obra eta instalazio hidraulikoekin zerikusia duten teknologiak aztertzea, ikertzea eta eguneratzea.\nZuzendaritzak egiten dituen obrei buruzko proiektu teknikoak gainbegiratzea.\nUrak eta obra hidraulikoak direla-eta, tokiko erakundeei, entitateei eta partikularrei laguntzak nola eman proposatzea.\nLegeria hidraulikoa betetzeko beste administrazio batzuekin eta gainontzeko pertsona publiko nahiz pribatuekin behar diren hitzarmenak eta elkarlanerako bideak proposatzea eta egikaritzea.\nLegeria hidraulikoa urratzearen ondoriozko zigor-espedienteak abian jartzea.\nUren kalitatea aztertzea eta kontrolatzea, baliabide eta aprobetxamendu hidraulikoen plangintza eta kudeaketa egiteko eskumenak erabiltzeko beharrezkoa dena; eta, plangintza hidrologikoa betetzeko, uren kalitateko helburu eta programak proposatzea eta haien jarraipena egitea, eraginpean dauden gainerako sailekin elkarlanean.\nAforoak eta hidrologia-azterlanak egin eta uhaldien gaineko informazioa jasotzea; eta jabari publiko hidraulikoa eta uren kalitatea babesteko administrazio hidraulikoak dituen eskumenez baliatzea.\nEstatuko antolaketa hidraulikoan eta alderdi hidraulikoetako koordinazio-organoetan parte hartzea.\nOro har, 1994ko maiatzaren 31ko Hitzarmenak esleitutako funtzioak egikaritzea, Euskal Autonomia Erkidegoaren aginpideko arroetako baliabide eta aprobetxamendu hidraulikoen araubidearen ondoriozko gainerako eskumenak erabiltzea; eta haiek kontserbatu ahal izateko beharrezko ekintzak proposatzea eta gauzatzea, eraginpean dauden gainerako sailekin elkarlanean.\nZuzendaritzaren berezko gaiei buruzko irizpenak eta txostenak egitea.\nUraren Kontseiluaren laguntza teknikoa eta idazkaritza arloko laguntza jasotzea.\n– Egiteko nagusiak.\nOrganikoki sailburuaren mende egonik, eta funtzionalki zuzendarien mende egonik, Ingurumen eta Lurralde Antolamendu Sailaren Lurralde Bulegoetako buruek honako egiteko hauek dituzte, nork bere lurralde historikoaren eremuan:\nLegeak eta xedapenak betetzen direla zaintzea, Sailari esleitutako eskumenei dagokienez.\nLurralde Bulegoetako zerbitzu orokorrak administratzea.\nBulegoa osatzen duten dependentzia eta organoetako jarduerak koordinatzea.\nItsas-lehorreko jabari publikoa babesteko zortasun-eremuko erabileren eta jardueren baimen administratiboa hastea eta bideratzea –proposamen-fasera arte, hori barne–, baita itsasertza babestean eta horren arloko txostenak lantzean beharrezkoak diren baimen guztiak ere.\nIndarrean dauden gainerako xedapenek esleitzen dizkieten ahalmen, aginpide eta funtzioak betetzea.\n– Uren arloko berariazko funtzioak.\nObra hidraulikoetako proiektuak idaztea.\nKasuan kasuko jardun-esparruko obrak zuzentzea.\nLegezko zortasunen espedienteak erabakitzeko proposamenak hastea –hala badagokio–, bideratzea eta idaztea, baita jabari publikoko hidraulikoei buruzko emakidak eta baimenak, ibilguetako zortasun eta poliziako eremuetako baimenak, eta ur kontinentaletara eta itsasertzera isurtzeko baimenak ere.\nEmakidadunek eta baimenen titularrek kasuan kasuko tituluetan jasotzen diren baldintzak betetzen direla ikuskatzea, zaintzea eta kontrolatzea.\n– Ikuskapenaren arloko berariazko funtzioak.\nIngurumen-legeria betetzen dela ikuskatzea, zaintzea eta kontrolatzea.\nLegeria hidraulikoa eta kosta-legeria betetzen direla ikuskatzea, zaintzea eta kontrolatzea.\n– Uren arloko jardun-eremuko eskumenei dagokienez, honakoa izango da Ingurumen eta Lurralde Antolamendu Sailaren Bulegoen lurralde-esparrua:\nAraban, Ebrora ura isurtzen duten ibaien –Ebro ibaia bera barne– arro hidrografikoen esparrua.\nBizkaian, Kalera ibaitik hasi eta Artibairaino, biak barne direla, ura Kantabrikora isurtzen duten ibaien arro hidrografikoen esparrua.\nGipuzkoan, Deba ibaitik hasi eta Bidasoaraino, biak barne direla, ura Kantabrikora isurtzen duten ibaien arro hidrografikoen esparrua.\nSailburuari esleitutako eskumenak eta funtzioak sailburuordeek beteko dituzte, Dekretu honetan azaltzen diren hurrenkeraren arabera, betiere gobernuari buruzko ekainaren 30eko 7/1981 Legean ezarritakoaren kalterik gabe.\nSailburuordeei esleitutako eskumenak eta funtzioak beraien mendeko zuzendariek beteko dituzte, Dekretu honetan agertzen diren hurrenkeraren arabera.\nZuzendariei esleitutako eskumenak eta funtzioak dagozkien sailburuordeek beteko dituzte.\nSailburuak kasuan kasurako erabakitzen duenaren arabera ordezkatuko dira Zerbitzu zuzendaria eta lurralde-bulegoetako buruak.\n– Ordezkatu egin dira "Ingurumen Sailburuordetzaren" aipamenak "Ingurumen eta Lurralde Antolamendu Sailaren organo eskudunaren" aipamenekin. Eskumen horiek Dekretu honetan ezarritakoaren arabera egikaritzen dira.\n– Abuztuaren 29ko 196/1997 Dekretuaren 10.3. artikulua aldatu da, eta honela geratu da:\n"3.– Aurreko atalean aintzat hartzen den txostena eskatzearekin batera, Ingurumen eta Lurralde Antolamendu Sailaren organo eskudunak txostena eskatuko die lurraldeagatik eraginpean dauden udalei, hilabeteko epearen barruan aurkeztutako baimen-eskariari buruzko iritzia azal dezaten. Epe hori bukatutakoan txostena ematen ez bada, aldekoa dela joko da."\n"b) Lehen lehendakariordea, uren arloan eskumena duen sailburuordea izango da."\nVitoria-Gasteizen, 2005eko urriaren 25ean.\nArauaren historia (16)\nIkus: 8/2005 DEKRETUA, ekainaren 27koa, Lehendakariarena, Euskal Autonomia Erkidegoaren Administrazioko sailak sortu, ezabatu eta aldatzen dituena eta horien egitekoak eta jardun-arloak finkatzen dituena.\nAldatutakoa: 36/2007 DEKRETUA, otsailaren 27koa, Ingurumen eta Lurralde Antolamendu Sailaren egitura organikoa ezartzen duen dekretua aldatzeko dena.\nIndargabetutakoa: 629/2009 DEKRETUA, abenduaren 22koa, Ingurumen, Lurralde Plangintza, Nekazaritza eta Arrantza Sailaren egitura organikoa eta funtzionala ezartzen duena.\nZuzendutakoa: HUTSEN ZUZENKETA, ondoko dekretuarena: 340/2005 Dekretua, urriaren 25ekoa, Ingurumen eta Lurralde Antolamendu Sailaren egitura organikoa ezartzen duena.\nIkus: 4/2005 LEGEA, otsailaren 18koa, Emakumeen eta Gizonen Berdintasunerakoa.\nAldatzen du: 33/2003 DEKRETUA, otsailaren 18koa; honen bidez, Euskal Autonomia Erkidegoko Uraren Kontseilua sortu, eta EAEko barneko arroen Plan Hidrologikoa izapidetzeko prozedura arautzen da.\nIndargabetzen du: 306/2001 DEKRETUA, azaroaren 20koa, Lurralde Antolamendu eta Ingurumen Sailaren egitura organikoa ezartzen duena.\nIkus: 3/1998 LEGEA, otsailaren 27koa, Euskal Herriko ingurugiroa babesteko lege orokorra.\nAldatzen du: 196/1997 DEKRETUA, abuztuaren 29koa, itsas-lehorreko herri erabilerazko babes-zorpeko aldean erabilpenetarako eta lehorretik itsasorako isurketak egiteko baimenak emateko jardunbidea ezartzeko dena.\nIkus: 164/1995 DEKRETUA, otsailaren 14koa, Urdaibaiko Biosfera Gebenaldeko Lankidetza Kontseilua sortzeko dena.\nIndargabetzen du: 38/1992 DEKRETUA, otsailaren 25ekoa, «Uraren Euskadiko Mahaia» Batzordea sortu eta araupetzen duena.\nIkus: 4/1990 Legea, Maiatzaren 31koa, Euskal Herriko Lurralde Antolakuntzari buruzkoa.\nIkus: 202/1989 DEKRETUA, irailaren 19koa, Euskal Autonomi Elkarteko «Ingurugiroarekiko Irakasbideen Hezkuntza eta Ikerketarako Ikastegi»-en sortze eta ihardutze-modua araupetzen dituena.\nIkus: 5/1989 LEGEA, uztailaren 6koa, Urdaibaiko Biosfera-Gebenaldea Babestu eta Antolatzeari buruzkoa.\nIkus: Ekainaren 30eko 7/1981 LEGEA, "JAURLARITZAREN LEGEA"-ri buruz.


Sestaoko Udala - Udalak baimena eman du Bide Nagusia kaleko 80.zenbakiko eraikinaren elementu komunak konpontzeko\nUdalak baimena eman du Bide Nagusia kaleko 80.zenbakiko eraikinaren elementu komunak konpontzeko\nSestaoko Udalak baiezkoa eman dio Bide Nagusia kaleko 80.zenbakiko etxejabeek egindako eskabideari, eta euren aseguruak ematen dien estaldurarekin, pasa den 2017ko martxoaren 12an izan zen suteak kaltetutako elementu komunak konpontzeko obrak hasteko.\nObra hauek azken hilabeteotan egin diren hondakinak kendu eta eraikina eskoratzeko obrak amaitu, eta etxejabeen komunitateak obra zuzentzeko izendatu duen arkitektoak ekainaren 28an eraikinaren egoerari buruzko txosten teknikoa aurkezten duenean egingo dira.\nAzterketa honek esaten du eraikina egonkor eta sendo dagoela eta beraz, ez dagoela eraisteko inolako agindurik eman beharrik, izan ere egituraren egoera ikusita, konpondu egin baitaiteke.\nHorrela bada, 2.fase honetan egingo diren obren bidez teilatua, azkenengo solairuetako egitura, tximinia, leihoak eta suteak kaltetutako elementu komunak berregingo dira.\nUdalak, komunitateak ahalik eta lasterren lanak egiteko helburuz, obra hauek egiteko baimena eman du eta eraikinak kalte handiagori izan ez ditzan, hilabete hauetako eguraldia probestuko da. Era honetan, eraikinak bizigarritasuna izateko baldintzak berriro hartzen hastea espero da.


Hizkuntza-komunitateaz - Bat Aldizkaria\nHasiera / Aldizkariak / Hizkuntza-komunitateaz\n115. zenbakia · 2020 (2)\nHiztun-elkartea, azal eta mami\nMikel Zalbide Laburpena:\nHizkuntza-soziologiaren esparruan sarri erabiltzen baina bakan lantzen den kontzeptua da hiztun-elkartea. Landu-arin egon arren, funtsezko kontzeptua da jakintza-alor honetan eta bere garapen praktiko den hizkuntza-plangintzan. Hiztun-elkarte kontzeptua (eta, bereziki, Sprachgemeinschaft terminoa) nondik eta noiztik datorren aztertu nahi dugu gaurkoan, lehenik eta behin: bibliografia soziolinguistikoan (eta, are lehenagotik, hizkuntza-filosofian eta hizkuntzalaritza historikoan) noiz, non eta nola erabili izan den. Nazioartean bide-urratzaile izandako hainbat adituk termino hori noiz-non, eta zer adierazteko, erabili izan duen aztertuko dugu horretarako. Mundu zabalean egoera soziolinguistikoak nabarmen aldatuz doazen heinean, hiztun-elkarte kontzeptuak zer garapen ezagutu duen aurkeztuko dugu bestetik. Bere definizio gehienak errealitate sozio-historiko jakinetan ainguraturik zeudela eta daudela ikusiko dugu bide batez. Horrezaz gain, euskararen egungo egoerari eta aurrera begirako babes-aukerei egokitutako aplikazio-hausnarketa eskainiko da artikuluaren azken partean.\nEuskaltzaleen mugimendua eta Euskara elkarteen antolaketa mintzagai\nAndere Ormazabal, Zesar Martinez Laburpena:\n2020ko Topaldiak Euskara Elkarteen mugimendua izan du aztergai, eta, bertan, batu ziren euskara elkarte ezberdinen antolaketa ereduen analisia jaso dugu testu honetan. Herri mugimenduen jatorrizko izaera zedarritu ondoren, elkarteen funtzionamendua hiru eremu ezberdinetatik aztertu ditugu: (1) pentsamendu kritikoaren lanketa, (2) taldeen egitura eta funtzionamendua eta (3) eragiteko estrategiak. Pentsamenduari dagokionez, soziolinguistika klusterretik eratortzen diren eztabaidak oso presente daude, beste haustura lerroekin uztartzeko bidea zabaltzen ari da. Bestalde, elkarte gehienek autonomia eta deszentralizazioa lehenesten dituzte, baina elkartearen ahultasuna ageriko da. Eragiteko estrategiei dagokionez, aldiz, ekinbide ezberdinak garatzen ari dira, bai harreman sozialen eremuan zein administrazioan.\nHerritarren hizkuntza-aktibaziorako prozesu proposamena\nZesar Martinez, Maialen Iñarra Laburpena:\n2016-2019 urte bitarteko “Tokian tokiko hizkuntza-aktibazioa” ikerketaren emaitza da artikulu honetako edukia. Tokian tokiko herritarrak euskararen gainean aktibatzeko zein gako zaindu behar diren identifikatu ostean, aktibazio horretarako balizko prozesua zein izan litekeen landu dugu ikerketa horretan. Hain zuzen ere, balizko prozesu hori proposatzen dugu artikulu honetan. Alde batetik, proposamen hori osatzeko jarraitu dugun lan-prozesua aurkezten dugu, eta, beste alde batetik, aktibazio-prozesuari irudikatu dizkiogun lau faseetako zereginak deskribatzen ditugu. Eduki horiek guztiak tokian tokiko euskalgintza-jarduna berritzeko baliagarri suertatzea espero dugu, besteak beste.\nGizarte Mugimenduen Rola Gizarte Berrikuntzan (GB): Euskaraldia, Panoptiko Digital Gisa\nIgor Calzada Laburpena:\nArtikulu honek gai arantzatsu bat jorratzen du: Gizarte Berrikuntza (GB). Egun euskalgintzan diharduten gizarte mugimenduen rola eta heuren antolakuntza ereduak, baina bereziki, post-COVID gizartearen disrupzioek mahai gainean jarri dizkiguten erronka digital, urbano, eta politikoen aurrean, beraien estrategia orokorra zein izan behar duen zedarritzen saiatzen da artikulu hau. Ez da preskriptiboa, eta beraz are gutxiago izan da idatzia normatiboa edo dogmatikoa izateko. Hain zuzen, kontrakoa du xede nagusi: egungo errealitatea azkar irakurriz, GBtik eratorriak diren kontzeptu anabasa bat aplikatuz, iradokitzailea izateko bokazioarekin izan da sortua; ez tresneria zehatz bat edo beste proposatzeko (ariketa hori ez dagokio autoreari, eragileei baizik). Helburu horrekin jomugan, ‘action research’ metodologiarekin informazioa jaso eta landa-lana honelaxe burutua izan da 2020ko Otsaila eta Maiatzaren artean: (i) artikulu honek Euskaltzaleen Topaguneak autoreari Topaldia 2020an partehartzeko (2020ko Otsaila) egin zion gonbitean du abiapuntua eta ondorioz, (ii) Soziolinguistikako Klusterrak, BAT aldizkarian argitaratzearekin borobiltzen da, ikerketa-ekintza prozesuaren emaitzak plazaratuz. Tartean eragile estrategikoen erabaki eta ekintzen jarraipena aztertu da 2020ko Maiatza arte.\nBeatriz Zabalondo, Asier Basurto Laburpena:\nEuskara batua sortu zenean, iritzi oso kontrajarriak agertu ziren aldaera estandarraren inguruan. Urteen poderioz, joera oso bestelakoa izan da: geroz eta bateragarritasun handiagoa ikusten da gizartean Euskara batuaren eta euskararen aldaerak diren euskalkien artean. Hala ere, oraindik ere iritzi ezberdinak aurki daitezke aldaera bakoitzaren erabilera esparruen inguruan eta baita aldaera bakoitzaren nolakotasunaren arabera. Ikerketa honetan, hain zuzen ere, euskararen aldaera ezberdinen inguruko gaur egungo jarrerak jaso nahi izan dira hainbat esparruei erreparatuz: hizkuntzaren "naturaltasuna", "autentikotasuna", estandarizazioa, nativespeakerism-a, biziraupena, eta prestigioa. Hori horrela, lan honek agerian uzten du adostasuna herritarren artean ez dela erabatekoa eta zonalde geografikoen artean ere iritzi ezberdinak aurki ditzakegula. Batzuek esparru formaletarako bakarrik ikusten dute egokia aldaera estandarra; beste batzuek, aldiz, eremu guztietara zabalduko lukete, zenbait zonaldetan dagoen aldaera bakarrela dela jakitun. Ikuspegi hori, gainera, beste jarrera batzuetan ere ikus daiteke. Oro har, beraz, alderdi hauek mahai gainean jartzea du ikerketa honek helburu.\nEuskara batuaren eta euskalkien inguruko jarrerak eta iritziak\nArtzai Gaspar Laburpena:


Komenigarritasun-banderen sistema arrantza pirata sustatzen ari da, WWF/Adenak salatu duenez | Consumer\nKomenigarritasun-banderen sistema arrantza pirata sustatzen ari da, WWF/Adenak salatu duenez\nErregistro-mota hori eskaintzen duten herrialdeek ez dute inolako kontrolik egiten aitzindari diren ontzien gainean.\narabera: Larunbata, 2008ko ekainaren 28a\nKomenentziako pabiloien azpian dauden arrantza-ontzien egungo erregistro-sistemak arrantza pirata eta legez kanpoko beste jarduera batzuk sustatzen ditu, eta arriskuan jartzen ditu tripulatzaileen segurtasuna eta ontziko osasuna. Hala salatu du WWF/Adenak eta Garraioaren Nazioarteko Federazioak (ITF) “Egungo arrisku erreala: Banderako herrialdeen porrota, Itsas Segurtasuna eta Osasungarritasuna”.\nAskotan, erregistro-mota hori eskaintzen duten herrialdeek ez dute inolako kontrolik egiten banderan dauden ontzien gainean, eta ez dituzte kontuan hartzen legez kanpoko jarduerak. “Ontzi horiek buru izaten dira ontzi prekarioen zerrenda guztietan, segurtasun eta osasungarritasun eskasa, tripulazioaren tratu txarrak, itsas ingurunearen kutsadura eta AEBetako arrantza (legez kanpokoa, deklaratu gabea eta arautu gabea)”, adierazi du WWF/Adenak.\nTxostenean komenientzia-bandera duten ontzien jarduera kriminalen adibideak jaso dira, hala nola pirateoa, arma-trafikoa eta gizakien trafikoa, eta salatu du legez kanpoko jarduera horiek askotan arriskuan jartzen dutela legez kanpoko ontzien jarduera.\n“Mundu mailan diharduten milaka ontzietatik, askok nazionalitaterik gabe jarduten dute praktikan. Jabeek sekretismoz eta anonimatuan jarduten dute, eta, horri esker, nazioarteko legeak eta araudiak alde batera uzten dituzte”, dio Matthew Giannik analisiaren egileak. “Komenentziako pabiloien sistemarekin —gaineratu du—, banderako estatuen subiranotasuna eta flotaren gaineko kontrola oso azkar ari dira bihurtzen nazioarteko legeak paper bustia”.\nAzterketan, komenentziako pabiloiak dituzten ontziek arrantzari buruzko nazioarteko legeria etengabe ez dutela betetzen nabarmendu da. Horren arabera, urteko harrapaketak 1.200 milioi dolarrean balioesten dira, baina, horrez gain, erregistro mota hori aukeratzen duten ontzien kopuruak ere gora egin du.\nLloyd´s erregistroaren arabera, tamaina handiko 318 arrantza-ontzi daude Kanbodian, Georgian, Mongolian, Ipar Korean, Sierra Leonan eta Togon. WWF/Adenak dio ontzi horietako bakar batek ere ez duela baimenik Eskualdeko Arrantza Erakunde garrantzitsuren batek (ORP) araututako eremuetan itsas zabalean arrantzatzeko. Aitzitik, herrialde horietako bostetan banderapean dauden zenbait ontzi ORPko “zerrenda beltzetan” daude legez kanpoko jardueretan parte hartzeagatik.\n“Komenentzia-pabiloien erregistroetan gardentasunik ez dagoen bitartean eta bandera-estatuek erregistratutako ontzien gainean beren betebeharrak betetzen ez dituzten bitartean, komenentzia-banderak dituzten ontziek itsas zabaleko itsas baliabideak agortzen jarraituko dute, inolako zigorrik gabe”, adierazi du Raúl Garcíak, WWF/Adenako arrantza-tokien arduradunak, zeinak ohartarazi baitu “Espainiako eta Europako hainbat arrantza-enpresak” formula horretaz baliatzen direla arrantza-arauak ez betetzeko.\nArazoari aurre egiteko, erakunde ekologistak dei bat egin du Nazio Batuetan Itsas Legea (itsas ingurunearen erabilera arautzen duen lege-esparrua) abian jartzeari buruzko akordio berri bat negoziatzeko. “Batzorde horrek —dio— neurriak hartu beharko lituzke, Estatuek lege hau sinatu duten aldetik beren erantzukizunak beteko dituztela eta ontziek nazioarteko legeak beteko ez dituztela bermatzeko”.\nadena komenigarritasun ontziak pesca-eu salaketa


Rodrigo Gartzia, Azkue Fundazioa: "Kontaktuan gaude Diasporan bizi diren euskaldun eta bizkaitarrekin" — Euskal Kultura\nHemen zaude: Hasiera → Albisteak → Rodrigo Gartzia, Azkue Fundazioa: "Kontaktuan gaude Diasporan bizi diren euskaldun eta bizkaitarrekin"\nBilbo, Bizkaia. Resurreccion Maria de Azkue --Euskaltzaindiko lehenengo presidentea, lehenengo euskaltzainburua izan zena-- euskararen inguruan zituen ezagutzak munduan zabaltzen eta euskara aurrerabidean ipintzen saiatu zen, garai hartan (1919) eskura zituen baliabideak erabiliz. Orain, berak hartutako ildoari jarraipena eman nahi dio Bilbon sortu berria den Azkue Fundazioak, euskara indartu eta bultzatzeko, baina garai berrietara egokituz, internet bidez. Izan ere, Bizkaiko Foru Aldundiak arlo honetan aurkeztu duen proiektu berritzaileenetako bat du Azkue Fundazioa.\nAzkue Fundazioak hainbat proiektu ditu buruan, denak helburu berdinarekin: euskararen erabilpena bultzatzea, era ezberdin eta berritzailean, gaztejendeari zuzenduz modu ireki, parte-hartzaile eta aktiboan, teknologia berriak bitarteko. Zuzendari duen Rodrigo Gartzia Azurmendik argi dauka komunikazio alorrean sare birtualek daukaten garrantzia, gazteen euskarazko partaidetza eta interakzio aktibo normalizatua garatu ahal izateko.\nBistan da, aurrerapen teknologiko berrietaz baliatuz euskara bultzatzea helburu gisa duten plan eta intentzio hauek guztiak burutzeko, internet, komunikabide bezala, ezinbesteko tresna dela, modu azkar eta eraginkor batean toki guztietara iritsi ahal izateko, eta, besteak beste, Euskal Herritik at bizi diren euskaldunak integratzeko aukera ere eskaintzen duela. "Baditugu harremanak Diasporan bizi diren bizkaitar eta euskaldunekin, eta gure intentzioetako bat harreman hauek areagotzea da", esaten digu Gartzia Azurmendik. "Guk kudeatzen dugun Euskararen Interpretazio Zentroan, Euskara munduan izeneko erakusketa interesgarri bat dugu, gure webgunean kontsultatu daitekeena", gehitzen du Azkue Fundazioko zuzendariak.\nAzkue Fundazioa azaroaren 4ean aurkeztu zen Bilboko Euskaldunako foyer-ean, bere sortzaile eta eragile guztien eskutik: Foru Aldundiaren izenean, Jose Luis Bilbao diputatu nagusia, Patronatuko presidente eta Kultura diputatua den Josune Ariztondo bertaratu ziren; baita ere proiektuan partaide diren honako instituzioetako ordezkariak: Bilboko Udala, Euskaltzaindia, Deustuko Unibertsitatea eta Euskal Herriko Unibertsitatea.\nAzkue Fundazioko zuzendaria, Rodrigo Gartzia Azurmendi\nElhuyar Zientzia eta Teknika aldizkariaren zenbaki guztiak sarean jarri dituzte, zientzia.net helbidean


�Geroa askatasunean eraikitzen� hasteko deia zabaldu da Donapaleutik - GARA\n�Geroa askatasunean eraikitzen� hasteko deia zabaldu da Donapaleutik\nNafarroak bizirik jarraitzen duela aldarrikatzeko ehunka lagun bildu ziren atzo Donapaleun. 1512an, usurpatzaileari aurre egiteko, liberazio-armada Nafarroa Behereko herri horretatik Iruñerantz abiaturiko martxa gogora ekarriz, deskonkista kolektiboa martxan jartzeko deiadarra zabaldu zuten.\nDonapaleutik, ekialdetik mendebaldera eta Iparraldetik Hegoaldera, Deskonkista Kolektiboa abian jarri zuten atzo ehunka lagunek Nafarroa Behereko hiriburuan. Goizetik, Karrika Kurri desfileak Nafarroa eta Bearnoko bazterretatik etorritako dantzariak, musikariak eta jiganteak bildu zituen herriko karriketan.\nJoaldunen doinuei jarraituz, Nafarroako ikur erraldoi batek irekitzen zien martxa dantzari eta musikariei.\nGaita-jotzaile, batukada eta trikitien doinuak lagundurik Iruñeko Ortzadar taldea, Zangozako dantza taldea, Nafarroa Behereko Bolantak taldea, Laudioko batukadak eta Bearnoko Saint-Pe-de-Leren herriko zangaluzeak aritu ziren dantzan Donapaleuko karriketan barna.\nBearnesek bat egin zuten atzo, beraz, euskal herritarrekin deskonkistaren bidea irekitzeko asmoa duen ekimenarekin, 1512an Nafarroa bearnesa zelako eta konkista bertaraino ailegatu zelako.\nAntolatzaileek iragarri ez bezala, Nafarroa Behereko zerupean euria nagusitu bazen ere, Euskal Herri osotik deskonkista aldarrikatzera hurbildu ziren lagunak tente egon ziren dantzariei so eta desfilearen ondotik izandako ekitaldiko dantzetan parte hartzen. Nafarroako banderak nagusitu ziren merkatu estaliaren aitzineko plazan.\nNafarroako ikurrarekin batera, 1625. urtean konkistaren aurka frantsesez idatzitako adierazpen historikoa agertzen zuen banderolak ematen zien ongietorria guztiei: «Declaration historique, de l'injuste usurpation et rétention faite par les Espagnols».\nDeskonkista Kolektiboaren inguruko hitzartzea hamabi eta erdietan egin zuten Nafarroa Bizirik ekimeneko kideek, eta, besteak beste, lehen hitzetan honakoa esan zuten: «Bat ginen, libro ginen, euskaldunak estatu bat ginen Europan: Nafarroa».\n«Estatua eta independentzia kendu zizkiguten horiek, bortxaz kendu ere, beren estatua eta beren independentzia dituzte nazioartean. Herria bitan urratu ziguten eta beren lurraldetasuna armadaren hortzez defenditzen dute. Beren hizkuntza bost kontinenteetan inposatu dutenek gurearen heriotza zigorra izenpetua dute gure herrian, egun eta hemen», salatu zuten.\nIzan ere, 1512an, Nafarroak espainiar armadaren aitzinean amore eman ondoren, merindade guztietatik iheska joandako «patriotak» Donapaleun biltzen hasi ziren, eta irail hondarrean liberazio-armada osatzera deitu zuten.\nHamabost egun geroago, «Erresuma neutrala indarrez usurpatu, okupatu eta tiranizatu» zutenen aurkako oldea Iruñerantz abiatu zen; hiriak eta eskualdeak altxatu ziren, eta 1512ko urriaren erditsuan Nafarroa bere independentzia berreskuratzeko zorian zen...\nGertakari historiko horren harira antolatu zen atzoko ekitaldia, eta bertan, konkista ez dela soilik duela bostehun urteko afera gogorarazi zuten: «Lehenago hasi zuten, eta geroztik ez da gelditu».\nAurten, konkistaren bostehungarren urteurrena ospatzeko hainbat ekitaldi antolatuak izan direla-eta, horiek «gogoak inarrosi, sentimenduak arrapiztu, oinarria ezarri» zutela goraipatu zuten atzoko ekitaldiko antolatzaileek. Eta, jarraitu zuten: «Bidea baikara irekitzen ari, gure oraina idazten, geroa askatasunean eraikitzen».\nNafarroako hamabost herritako ordezkariak, baita Bizkai eta Gipuzkoakoak ere taula gainera igo ondoren, paper handi zuri bat eskuetan zuela, Jean-Claude Mailharin Nafarroa Bizirik-eko kideak honakoa ekarri zuen gogora: «Hutsik dagoen orri xuria da. Idazteko dugu geroa, orainean antolatzeko gai baldin bagara».\nEta, datorren urtean, berriz ere, Donapaleun bildu aurreko urtean, «gure burua autodeterminatzen, bide orria betetzen eta independentzia mentalean barnatzen» hasteko ordua dela esan zuen.\n«Guk ez dugu gure iragan beltza arrosaz tindatzea nahi, ez dugu historia hobea ukan nahi. Geroa hobea dugu nahi, eta horretara gara abiatu», aldarrikatu zuten.\nGeroa hobetzeko atzo ireki bideak nazioartetik hurbilduriko ordezkarien sostengua bildu zuen. Katalunia, Guatemala, Mexiko, Peru eta Bearnoko ordezkariak taula gainera igo eta ireki bidetik «zutik» jarraitzera deitu zuten.\nHitzartzea Eskoziaren aldeko aldarriak zabalduz bukatu zuten. «Gora Eskozia independentea, gora Eskozia librea» leloak, Euskal Herriaren independentzia eta Nafarroaren aldeko aldarrikapenekin bat egin zuten horretan. Azken agurra, Bizardunak taldearen himnoaren azken puska kantatuz bukatu zuten. Eta, abestiaren bi esaldi nagusi bi banderolatan erakutsi zituzten: «Eraitsitako gazteluetatik, aterpeak eraiki genituen. Belaunikaldiek utzitako zuloetan landatuko ditugu haziak. Nafar eztarri nazionalak berriz oihuka dezan, dituen ahots desberdin guztiekin bortizki, Eh! garrasi berbera».\nEz zen bakarrik aldarrikapen eguna izan atzokoa. Kultur ekitaldien ondotik, besta herrikoia nagusitu zen merkatu estalian. Euria barra-barra aritu bazuen ere, tinko eutsi zuten bertaratu zirenek merkatu estaliko aterpean.\nMusika lagun zutela, herri bazkaria eta hurbileko ostatua jendez bete ziren. Umore ona eta herriko kantuen abestiak azaldu zituzten. Ondotik, Iñaki Perurenaren erakustaldi «harri-garria», eta Buuzbu taldearen kontzertua izan ziren.


October 2017 - Page 2 of 3 - Berbaizu euskara elkarteaBerbaizu euskara elkartea | Page 2\nIzan zaitez berbalagun Deustualdean!\nPosted on 2017/10/20 by berbaizu\nEuskaraz hitz egin nahi duzu baina ez dakizu norekin? Zure euskara maila hobetu nahi duzu eta lotsak kendu? Lasai, Berbalagun taldeak horretarako daude eta Deustualdean zein Bilbon parte hartzeko aukera dago.\nDeustualdeko berbalaguna izan nahi baduzu, hemen sartu eta izena eman: http://berbaizu.eus/berbalaguna/egin-berbalagun/\nBestalde, Bilbon berbalaguna izan nahi baduzu izena eman lotura honetan (IZENA EMAN) edota telefono hauetara deitu: 94-4471042 / 607530132\nAnimatu eta euskara praktikatu eta bizi!\nPosted in Bazkideak, Berbaizurenak, Berbalaguna, Bilbo, Deustua\t| 11 Replies\nAsteleheneko saioa kuxkuxeatzen… (I)\nGaur Amalur asmatzailearen kondaira ezagutu dugu. Makusi hodeia benetan existitzen al da? Hodei berezia dela esaten dute. Begiratzen duzun lekuaren arabera forma aldatzen du, baina hodei bera da.\nZer egin dezakegu hodeia ikusteko? “Betaurreko batzuk sortu”, “teleskopioa”, “kobazulo batean sartu, han itxaron hodeia sartu arte eta harrapatu”, “leiho magikoa”\nZeruari begira jarri gara hodeiak marrazten. Hodei berari, forma desberdinak topatu dizkiogu. “Zaldia”, “untxia”, “ahatea”, “kea”, “pertsona bat”…\nGuk zeruari begiratzen genion bitartean hodeiak guri begiratzen zigun.\nHorretarako bikoteka jarri gara eta geruza garden baten bitartez, zerua eta lurra banatu ditugu. Batzuek hodeiaren rola hartu dute eta besteek Amalurrena. Oso desberdina izan da margoa norberaren gainean sentitzea, edo bikotearen gainean margotzea.\nBukatzeko, guztion artean teleskopio erraldoia eraikitzen hasi gara. Batzuek bozetoa prestatu dute eta besteek, horri jarraituz, egiteari ekin diote. Teleskopioan begiratzen dugun zuloaren arabera, kolore eta forma desberdinak topatuko ditugu. Baietz honekin hodeia azkar aurkitu!\nOh: Argazki guztiak hemen: https://www.flickr.com/photos/44134674@N07/albums/72157689586557676\nGaur 21:00etan elkartasun kontzertua Müllerenean!\nPosted on 2017/10/19 by berbaizu\nGaur 20:00etan Kattalin Miner Irakurleen Txokoan!\nPosted on 2017/10/18 by berbaizu\nBihar 21:00etan Orbelaken elkartasun kontzertua Müllerenean!\nBihar 21:00etan Orbelak musika taldeak elkartasun kontzertua eskainiko du Müllerenean. Bildutako diru guztia Jende Xumea elkartearen elkartasun bidaiak finantziatzeko erabiliko da. Sandwich eta tortila solidarioak egongo dira salgai.\nPosted in Berbaizurenak, Berriak, Deustua, Uncategorized\t| Leave a reply\nPosted on 2017/10/17 by berbaizu\nKattalin Miner izango da aurtengo hirugarren gonbidatua Irakurleen Txokoan, Kirmen Uribe eta Joxean Agirreren saioen ostean.\nZUZENKETA: Kattalin Miner BIDARTEN izango da\nPosted on 2017/10/13 by berbaizu\nZUZENKETA: Kattalin Minerren asteazkeneko saioa BIDARTEN IZANGO DA, ez Euskararen Etxean.\nLarunbatean Txantxi-aurkezpena eta gaur 19:30ean guraso bilera!\nPosted on 2017/10/09 by berbaizu\nAzkenean hasi dugu Txantxikutarrok horrenbeste espero genuen ikasturtea. Biziki maite dugun sudadera berdea jantzi eta larunbat arratsaldea Done Petri plaza musika eta gaztetasunez bete genuen.\nArratsaldeko 17:00etan geratu eta elkarren izenak ikasi ostean, gogotsu ekin genion Deustuko kaleetan zehar antolatutako ginkanari. Deustuko punta batetik bestera ibili ondoren eta txoko desberdinetako frogak behin gaindituta, ginkana hasi genuen leku berera bueltatu ginen, Done Petrira.\nGinkanan “gastatutako” energia guztia berreskuratzeko, musikaz girotutako merendolaz disfrutatzeko aukera izan genuen, baita berrienek txantxi-otordu bakoitzaren aurretik ezinbesteko dugun “ñam ñam on egin” abestia ikasi ere.\nGogoratu, gaur, urriak 9, guraso bilera egingo dela Bidarten 19:30tan, eta ordutik aurrera matrikulatzeko epea zabalduko dela. Animatu denok gurekin euskara hutsean kurtsoaz disfrutatzera! Arratsalde pasa, egunpasa, asteburupasa eta astesantupasa ahaztezinak bizitzera! Egunerokotasuna berdez janztera!\nIKU IKU TXANTXIKU!!!!\n11 EGUN EUSKARAZek webgunea du!\nPosted on 2017/10/05 by berbaizu\n11 EGUN EUSKARAZek webgunea ireki berri du: http://11eguneuskaraz.blogariak.net\nBesteak beste, egitasmoaren gaineko informazioa eta ekimenean izena-emateko aukera daude!\nSartu eta saltseatu! Baietz Deustualdean 11 EGUN EUSKARAZ!\nSari Tripontzia Berbaizun salgai!\nPosted on 2017/10/04 by berbaizu\nPasa Berbaizutik eta zure loteria-biletea eskuratu! Tripontzia Udaberriko saria zuri toka dakizuke!\nInformazio gehiago hemen: http://tripontzia.eus/ekimena/\nVN88 on Udako berbalagunan izena emateko epea zabalik dago!\nScotty on Hiru istorio paraleloak\nsisli escort on Izan zaitez berbalagun Deustualdean!\nPAUL ELIZONDO KORTAZAR on Logo lehiaketa\nEdgardo on Udako berbalagunan izena emateko epea zabalik dago!\nBerbaizuren aurreko bloga\nDeustuko Hizkuntza Eskola\nDeustuko Unibertsitateko Euskal Irakaslegoa\nGilkitxaro Antzerki Taldea\nIbarrekolandako Musika Kontserbatorioa\nIberba Euskara Zerbitzua\nLa Fundición Dantza Aretoa\nPabellon 6 Aretoa\nSugaar – Euskal Kultur Mintegia\nDeustuko euskararen unibertsoa\nCEP SAN INAZIO LHI\nAikor – Txorierriko Aldizkaria\nAnboto – Durangaldeko Orainkaria\nAntxeta Irratia – Gure Irratia – Irulegiko Irratia – Xiberoko Botza\nBegitu – Arratiako Aldizkaria\nBilboko Udaleko Euskara Zerbitzua\nHor Dago Abante! Konpartsa\nTokikom – Tokiko Aldizkari eta Orainkariak\nUKberri.net – Uribe Kosta eta Erandioko albisteak


Egun osoko jarduna planteatuta eta etapa (DBH, LH) desberdinen arteko interakzioa bilatu nahian, KIVan landutako elkarbizitzarako konpromezuak ikusgai jartzea genuen helburu ekimen honekin. Tutoretza saioetan jazarpenari buruz izandako elkarrizketak eta lanketak (jazarpenaren mekanismoak, ondorioak ...), eta jazarpena gelditzeko taldeak jokatzen dituen rolak irudikatu nahi izan genuen.\nLeloak aukeratu eta landu; berauek irudietan edota eskulan desberdinetan irudikatu; ikastoletako txoko guztiak leloekin eta eskulan horiekin "apaindu" egin genituen. DBH 2. mailako ikasleek elkarbizitzari buruzko hitzalditxoak prestatu zituzten LH 1. eta 2. mailetako ikaskidei eskaintzeko. DBH 1. mailetakoek, aldiz, zapata-kutxak eskuratu eta, aldez aurretik aukeratutako esaldiak idatziz, "elkarbizitzaren harresia" osatu zute. DBH 3. mailetako ikasleek, LHko gainontzeko taldeek talde-argazkia egin zezaten photcall-a prestatzeaz arduratu ziren.\nIñaki Zubizarreta: hitzaldia\nIñaki Zubizarretak ere goiza eman zuen gurekin. Saski-baloi zaleak zaretenok baliteke berau ezagutzea, besteaz beste, Bilbo Basket eta Pamesa taldeetan jardun izan baitu jokalari. Zuetako inor komizale bada, aldiz, berak protagonizatutako komikiagatik izan dakizuke ezagun. "Subnormal" izeneko komikia haren nerabezaroan jasandako jazarpenetan oinarrituta dago: jazarpenak, jipoien ondorioz koma egoeran egon eta berez buruaz beste egitear egoterainokoa ... DBH 1-2-3-4ko eta LH 6. mailetako ikasleek haren testigantza gordina entzun ahal izan zuten goizean eskaini zizkien hiru hitzaldietan. Egun horretan bertan, BERRIA egunkariak hari egindako elkarrizketa argitaratu zuen.


Eguzki-energia termiko - Wikipedia, entziklopedia askea.\nEguzki-energia termikoa beroa lortzeko eguzkiaren energiaz baliatzean datza. Uhin elektromagnetikoek materialei beroa transferitzen diete. Energia mota hau agortezina eta guztiz berriztagarria da, hau da, naturan ez du eraginik.\n1 Berokuntzako eta ur bero sanitario instalazioak\n3.1 Eguzki kolektorea\n3.2 Eguzki-panel termikoa\n3.3 Lehenengo zirkuitua\n3.6 Bigarren zirkuitua\n3.10 Kontrol panela\n6.1 Tenperatura baxuko biltzailea\n6.2 Tenperatura ertaineko eguzki-teknologia\n6.3 Tenperatura handiko eguzki-teknologia\nBerokuntzako eta ur bero sanitario instalazioakAldatu\nZirkuitu itxiko ur beroa.\nUr bero sanitario(UBS) instalazio bi mota daude, zirkuitu irekia edo zirkuitu itxia. Erabiliena zirkuitu itxia da. Bere funtzionamendua hurrengoa da. Eguzkiaren uhinak panelean jotzen dute eta hauek panelaren barrutik doazen hodiak berotzen dituzte. Hodi hauek anti-izoztaile bat garraiatzen dute trukatzaile batera heldu arte. Trukatzailean anti-izoztailea garraiatzen duten hodiek beroa transmititzen diete ura garraiatzen duten hodiei. Ura termo batera eramaten da geroago erabilia izan ahal izateko. Zirkuitu irekian bakarrik zirkuitu bat dago. Paneletatik pasatzen den ura kontsumitzen den ura da. Sistema hau merkeago izan arren, arazoak ekar ditzake. Giroko tenperatura zero azpikoa baldin bada ura izoztu daiteke. Gainera uraren gatzak hodiak hondatu ditzake.\nEguzki-energia termikoa gaur egungo ohiko berogailuentzako euskarria izan daiteke. Sostengua %20 eta %50 bitarteko demanda izan daiteke.\nEguzki-energia termikoaren instalazioak lehen eta bigarren eguzki-zirkuituek, bero-trukagailuek, biltegiek, ponpek, hedapen-ontziek, hodiekk eta kontrol panelek osatzen dituzte.\nEguzki kolektoreak eguzki erradiazioa harrapatu eta beroa bihurtzen duten elementuak dira. Eguzki kolektore moduan ezagutzen direnak kolektore lauak, xurgatzaileak eta hodi huts biltzaileak dira. Kolektorearen goiko aldean beira dago. Beirak eguzkiaren erradiazioa barrurantz sartzen usten dio. Barruan, xurgagailua dago, pigmentu beltz batez inguraturik. Honek ahal duen erradiazio gehien xurgatzen du. Eguzki-kolektoreak honako elementu hauek osatzen dute:\nEstaldura: Gardena da. Normalean beiraz egina dago, hala ere, plastiko berezi bat ere erabiltzen da merkeagoa delako. Bere funtzio nagusia galerak minimizatzea da.\nAire espazioa: Estaldura eta plaka bereizten dituen espazioa da. Bere lodiera kontuan hartuta galerak ahal diren txikienak izateko izaten da.\nPlaka xurgatzailea: Energia xurgatzen duen elementua da. Honek likidoa garraiatzen duten hodiei beroa transferitzen diete. Elementu hau lortzeko materialak konbinatu egiten dira.\nHodiak: Ura edo anti-izozgailua garraiatzen duten hodiak dira. Xurgagailuaren ondoan edo xurgatzailea ukitzen egoten dira. Honela alden eta bero gehien erabiltzen da.\nIsolatzailea: Elementu honen helburua ahal den berotasun handiena lortzea da, hots, ahal den bero gutxienak ihes egitea.\nElementu honen barruan hodiak aurkitzen dira eta hodi hauek s konstante baten forma dute. Hodiaren hasieran ur hotza sartzen da eta beste aldetik bero irteten da.\nLehenengo zirkuitua, zirkuitu itxia da. Zirkuituak biltegiraino eramaten du likidoa, honek beroa garraiatuz. Behin biltegian ura edo likido berezi beroa husterakoan, hoztu egiten da berriro plaketara joateko. Prozesua behin eta berriro errepikatzen da.\nTrukatzailean erabiltzen dugun ura berotzen da. Hemen, alde batean lehenengo zirkuitua dago. Suge forma du, horrela beroa hobeto aprobetxatuz.\nBiltegian berotutako ura gordetzen da. Honek ur hotzarentzat sarrera bat dauka eta ur beroarentzat irteera bat.\nKontsumorako zirkuitu irekia da. Zirkuitu hau biltegitik irteten da. Biltegitik irtendako ura beroegi egon daitekeenez batzuetan ur hotzarekin nahasten da.\nPonparen funtzioa likidoa hodietatik mugiaraztea da. Elementu hau gabe, ezingo litzateke beroa garraiatu eta beti leku berean geratuko litzateke.\nUra beroago dagoenean presio gehiago duenez, elementu hau behar da presio hori berdintzeko. Bestela, hodiak apurtu edo nolabaiteko arazoak egongo lirateke.\nInstalazio guztian erabilitako hodiak isolatzaile batez inguraturik daude. Galerak ahal den txikienak izateko.\nElementu honen bitartez prozesu guztiak kontrolatzen dira. Gainera, tenperatura erregulatu daiteke.\nInbertsio handi bat dakarren arren, bost sei urtetan amortizatua dago. Hala ere, gaur egun, diru laguntzak daude horrelako inbertsioak egiteko.\nMaterial ugari erabil daitezke energia termikoaz baliatzeko. Naturako material gehienak inertzia termikoa daukate. Hala ere, gaur egun, materialak aztertu eta hoberenak aukeratzen dira eguzkiaren energiaz baliatzeko.\nTenperatura baxuko biltzaileaAldatu\nEguzki plaka beroa lortzeko prozesuaren elementu adierazgarriena da. Elementu honen aplikazio nagusia etxeko edo igerilekuko ura bero|berotzea da. Hala ere, beste aplikazio batzuk izan ditzake. Elementu hauetaz osaturik dago:\nAnodizatutako aluminiozko markoa.\nBiltzaileen tamainak desberdinak izaten dira. Normalean, 1.8 eta 2.1 m² tarteko tamaina izaten du. Biltzailea 150 eta 200 litro tarteko biltegi termiko batera konektaturik egoten da. Instalazioak egiterakoan kalkulu asko hartu behar dira kontuan.\nZonako klima: Inguruneko batez besteko tenperaturak eta eguzkiaren erradiazioak kontuan hartu behar dira.\nAlderdi teknikoak: Panelaren errendimendua.\nLatitude geografikoak: Eguzki izpien inklinazioa kontuan hartu behar da.\nTenperatura ertaineko eguzki-teknologiaAldatu\nTenperatura ertaineko teknologia\nEguzki izpiak azalera txikiago batean biltzen badira, eguzki-panel arruntetan baino tenperatura handiagoak lortzen dira. Hau lortzeko gailu optikoak erabiltzen dira. Tenperatura ertaineko teknologiak 100 eta 300ºC bitarteko tenperaturak lortu eta bildu ditzake. Teknologia honek kolektore zilindriko parabolikoak erabiltzen dira. Ispilu islatzaileak erabiliz izpiak hodietan biltzen dira.\nTenperatura handiko eguzki-teknologiaAldatu\nTeknogia honen bidez 300ºC -tik gorako tenperaturak lortzen dira. Tenperatura hau 2000ºC -takoa izan daiteke. 500ºC -tako tenperaturak baino altuagoak lortzen badira heliuostatoak erabiltzen dira, Sistema honek dorre batean biltzen dute erradiazioa. Dorre hartan lurruna sortzen da. Lortutako lurrunarekin turbina bat mugiarazten da elektrizitatea sortuz.\n↑ http://www.eve.es/web/Energias-Renovables/productos/Ayudas-%281%29.aspx[Betiko hautsitako esteka] EVE\nAnaya Industria Tegnologia 1 liburua.\n(Ingelesez) (Alemanez) Eurosolar webgunea.\n(Gaztelaniaz) Solarweb webgunea.\n[Betiko hautsitako esteka]\nMultimedia: Solar thermal energy\nAzken aldaketa 10 otsaila 2021(e)an, 22:14(e)tan\nOrriaren azken aldaketa: 10 otsaila 2021, 22:14.


“Lotsatia naiz eta ez nuen uste bakarka disko bat aterako nuenik” - Zornotza - Anboto.org\n“Lotsatia naiz eta ez nuen uste bakarka disko bat aterako nuenik”\nKarolina Suarez 2019-03-13 09:17\nOnintze Garcia zornotzarrak lehen lana kaleratu du bakarlari legez. Paco Salazar da diskoaren ekoizlea. Sona handiko musikariekin egin du lan Salazarrek. Besteak beste, Dani Martinegaz, Amaia Monterogaz eta Celtas Cortos taldeagaz egin du lan.\nZer aurkitu dezakegu kaleratu berri duzun diskoan?\nHamar kantuz osatutako diskoa da. Urteak daramatzat kantuak idazten, eta euskarazkoak Seiren taldean erabili ditugu. Gaztelaniazkoek ez zuten bat egiten taldearen estiloagaz. Horiekin proiektu berri bat hastea erabaki nuen, eta hona kaleratu berri dudan diskoa.\nZein estilotan kokatuko zenuke 'Punto de partida'?\nJokin Lacalleren influentziak medio, Seirenen pop estiloa eta folka nahasten genituen. Honetan bakarrik nagoenez, pop-rocka egiten nabil. Horixe izango litzateke aldaketa nagusia, nahiz eta kantu bakoitzak bere ezaugarriak dituen.\nLetra batzuk niri gertatutako istorioak dira. Beste batzuen istorioetan sartuta eta nire azalean sentituko banitu bezala kontatutakoak ere baditut. Egoera horietan zer egingo nukeen abesten dut. Lehen pertsonan idatzita daude guztiak.\nZein da kantuak gaztelaniaz kaleratzeko arrazoia?\nEz dago arrazoi berezirik horretarako. Batzuek hizkuntzak nahasten dituzte disko berean; niri, ostera, ildo berdinari eustea gustatzen zait. Urteetan zehar euskaraz eta gaztelaniaz idatzi izan dut. Euskarazkoak Seiren taldean erabili ditugu eta gaztelaniazkoak kutxa batean gordeta egon dira orain arte.\nNork gehiago hartu du parte diskoan?\nPaco Salazar ekoizleak baxua, gitarrak, teklatua eta programazioak grabatu ditu. David Soler pedal steelean aritu da. Jokin Lacallek konposaketan lagundu dit eta koroak egin ditu. Azkenik, Mondy Alonso perkusioaz arduratu da.\nBakarlari legez argitaratzen duzun lehenengo diskoa da.\nLotsatia naiz eta ez nuen uste bakarka disko bat aterako nuenik. Seiren taldean Jokinegaz batera egon naiz beti, eta babestuta sentitzen nintzen. Gero, kantu hauek defendatzeko unea iritsi zen. Beldur asko nituen, baina ingurukoek asko animatu ninduten.\nPaco Salazar da diskoaren ekoizlea. Nolakoa izan da beragaz lan egitea?\nIkaragarria. Esperientzia oso ona izan da eta gauza asko ikasi ditut beragaz. Bere moduko pertsona bategaz lan egin ahal izatea zorte handia da. Bere ekarpenak hoberako izan dira, momentu oro.\nAhotsa erdigunean jarri duzue.\nNormalean, beste modu batera grabatzen dira diskoak: azkenerako utzi ohi da ahotsaren grabaketa. Baseak grabatu ditugu lehenengo, eta ahotsa gero, musika tresnak baino lehenago. Ahotsari eman gura izan diogu protagonismoa; exijentzia maila handiagoa izan da. Ahotsaren arabera moldatu ditugu gainerako soinuak.\nSeiren taldearen amaiera suposatzen al du ibilbide berri honek?\nStandby batean gaudela esango nuke. Parte hartzen gabiltzan proiektuetan %100ean egotea gustatzen zaigu Jokini eta bioi. Orain, Punto de partida lanagaz gabiltza eta ezinezkoa da proiektu biak modu eraginkorrean aurrera eramatea. Ez dut esango taldearen amaiera denik.\nNon ikusi ahalko zaitugu laster?\nAurkezpen txikiak egiten nabil orain. Disko sinadurak eta kontzertu akustikoak. Malagan hasi nintzen, Bartzelonara joan nintzen gero, eta Bilbon ere egin dut aurkezpena. Baita Valentzian ere. Hile bi barru hasiko gara kontzertuekin, eta diskoa entzuteko denbora eman gura diogu jendeari.


Aníbal Aquilino Ribeiro (en)\nPortugalgo eleberrigile nagusia izan zen XX. mendearen hasieran, eta herrialde hartako historiako idazlerik oparoenetakoa. 1914an idatzi zuen lehen lana, Jardim das Tormentas (Ekaitzen lorategia) eta ondoren argitaratu zituen Terras do demo (1919, Deabruaren lurrak), eta bere idazlan nagusia, Estrada de Santiago (1922, Santiagoko Bidea). Lan aipagarriak idatzi zituen bizitzako azken urteetan: A casa grande de Romarigães (1957, Romarigãesko etxe handia) eta Quando os lobos uivam (1958, Otsoek ulu egiten dutenean). Aquilino Ribeirok Portugaldik kanpo egon behar izan zuen hainbat alditan, iraultza sozialaren alde erakutsi zuen jarreragatik; Portugalgo nekazarien giza moldeak eta hizkuntza-moldeak landu zituen batez ere, eta, geroko idazle askoren ustez, Portugalgo nekazarien eredu bihurtu zen Malhadinhas izeneko pertsonaia sortu zuen Estrada de Santiago eleberrian.


Donostia Zinemaldia :: 77 Doronship\nAnne Pariseko neska gazte bat da. Haurdun eta erditzear dago, eta senar argentinarrak utzi egin du. Gainera, senarraren aitona heldu berri da Argentinatik, bere etxean geratzeko prest. Horrenbestez, umea izateko zorian dagoen neska frantziarrak heriotzatik gertu den zahar bohemioarekin bizi beharko du derrigor. Ez dute inolako antzekotasunik; izatekotan, 77 Doronship-en ametsa besterik ez.


EiTB Focus: boto asmoko inkesta uztailaren 12ko hauteskundeetarako\nEiTB Focus: EAJ eta PSE-EE indartuko lirateke eta gehiengo osoa lortuko lukete\nEusko Legebiltzarrerako hauteskundeen parte-hartzea, uztailaren 12an, % 60koa izango litzateke; abstentzioa duela lau urtekoa bezalakoa izango litzateke.\nUrkulluk uztailaren 12rako deitu ditu hauteskundeak\nUztailaren 12ra iristeko hauteskunde-egutegia\n1.788.602 lagun daude deituta uztailaren 12ko Legebiltzarrerako bozetara\nUztailaren 12ko hauteskundeetarako posta bidezko botoa eskatzeko epea, zabalik\nPosta bidezko botoa, zentroak berregokitzea eta higiene indartua U12rako\nEiTB Focusen arabera, egungo Jaurlaritza indartuta aterako litzateke\nEiTB Focus: web orri berezia\nEuzko Alderdi Jeltzaleak irabaziko lituzke Eusko Legebiltzarrerako uztailaren 12ko hauteskundeak, eta EH Bildu eta PSE-EE bigarren eta hirugarren indarrak izango lirateke, hurrenez hurren. Hogeita batgarren EiTB Focusen datuak dira. EiTB Taldeko makroinkestak EAEko hauteskundeei buruz galdetu die herritarrei oraingoan.\nIñigo Urkullu lehendakariak hauteskundeak deitu ondoren boto-asmoaren berri izateko egin den lehen inkesta da EiTB Focus hau. Hauteskundeak apirilaren 5ean ziren egitekoak, baina, COVID-19aren osasun-krisiaren ondorioz, bertan behera utzi zituzten.\nEAJk berriro irabaziko lituzke hauteskundeak, eta hiru aulki gehiago lortuko lituzke. Urkulluren hautagaitzak 31 ordezkari bereganatuko lituzke Ganberan. PSE-EEk ere hiru ordezkari gehiago izango lituzke, eta, ondorioz, EAJren eta sozialisten arteko koalizioak gehiengo osoa bereganatuko luke. EH Bilduk ere egingo luke hobera, legebiltzarkide bat irabazita. Elkarrekin Podemosek nabarmen egingo luke behera, hiru ordezkari galduta. PPren eta Ciudadanosen arteko koalizioak behera egingo luke, lau legebiltzarkide galduta (bost aulki lortuko lituzke). Vox eta Equo Berdeak Legebiltzarretik kanpo geratuko lirateke.\nEzkerreko hiru alderdiek ere, alegia, EH Bilduk, PSE-EEk eta Elkarrekin Podemosek, gehiengo osoa lortuko lukete.\nLurraldeka, EAJ lehen indarra\nLurraldeka, Araban, EAJ izango litzateke indar bozkatuena, eta 9 ordezkari izango lituzke. EH Bildu bigarren kokatuko litzateke, bost aulkirekin, eta PSE-EE hirugarren postura pasatuko litzateke, bi legebiltzarkide gehiago erdietsita (guztira, bost izango lituzke). Elkarrekin Podemosek hiru ordezkari bereganatuko lituzke. PP+Cs koalizioak behera egingo luke: bi ordezkari galduta, hiru izango lituzke.\nBizkaian, EAJk 2016ko emaitzak sendotuko lituzke, legebiltzarkide bat gehiago irabazita (guztira, 12 izango lituzke). EH Bilduk duela lau urteko bost aulkiei eutsiko lieke, eta bigarren indar politikoa izango litzateke lurralde historiko honetan. PSE-EE, lau ordezkarirekin, hirugarren indarra izango litzateke, eta Elkarrekin Podemos, aulki bat galduta, laugarren tokira pasatuko litzateke. PP+Cs koalizioak aulki bat lortuko luke, bat galduta.\nGipuzkoan, EAJk legebiltzarkide bat gehiago eskuratuko luke, eta 10 lortuko lituzke. EH Bilduk ere egingo luke gora, ordezkari bat gehiago lortuta, guztira 9 aulkirekin. PSE-EEk, alegia, hirugarren indar politikoak, hiru ordezkarirekin jarraituko luke. Elkarrekin Podemosek bat galduko luke, eta bi erdietsiko lituzke. PP+Cs koalizioak, ordezkari bat galduta, bat lortuko luke.\nUztailaren 12ko hauteskundeetako parte-hartzea % 60koa izango litzateke; abstentzioaren datua duela lau urtekoaren parekoa izango litzateke.\n2016ko hauteskundeetan, parte-hartzea oso antzekoa izan zen, U12rako EiTB Focusek aurreikusi duenarekin alderatuta.\nKoronabirusaren kudeaketak ahuldu egin du Eusko Jaurlaritza, baina herritarrek ontzat jo dute kudeaketa hori. Espainiako Gobernuaren kudeaketak hobera egin du, herritarren iritziz: 5,56ko nota ematen diote, hau da, Jaurlaritzari baino hiru hamarren gutxiago.\nEuskal herritarren % 60ren ustez, egokia da EAEko hauteskundeak uztailerako deitzea, osasun-baldintzak bermatuz gero.\nLiderren balorazioari dagokionez, Iñigo Urkulluk eta Maddalen Iriartek gainditu dute, eta Idoia Mendia gertu dago; Miren Gorrotxategiri, Jose Ramon Becerrari eta Carlos Iturgaizi 'gutxiegi' jarri diete herritarrek.\nGizaker enpresak EiTBko albistegientzat egindako inkesta EAEn bizi diren 1.200 pertsona galdekatuta egin da (400 Araban; 400 Bizkaian; 400 Gipuzkoan).\nLaginaren errorea ±% 2,83 da, konfiantza-maila % 95ekoa, p=q=0´5, EAEko datuetarako.\nInkesten % 22,5 euskaraz egin dira, eta gainerako % 77,5a, gaztelaniaz. Inkesta egiteko hautatutako udalen populazio-tamainagatik haztatutako erabateko emaitzak dira.\nLanda-lana 2020ko maiatzaren 21etik 23ra bitartean egin zuten, elkarrizketak telefonoz eginez. Galdeketen batez besteko iraupena 3,90 minutukoa izan da: motzenak 3 minutu iraun zuen, eta luzeenak, berriz, 12.


Samuel Hernanz - Wikipedia, entziklopedia askea.\nSamuel Hernanz (Tarbe, 1986ko apirilaren 15a -) euskal kirolaria da, ur bizietako kayak (K1) modalitatean aritzen dena. Atlético San Sebastian eta Eskimo kayak club Lourdais arraun taldeetan aritu da.\nTarbe, 1986ko apirilaren 15a (34 urte)\n10 urterekin hasi zen piraguismoan, Lurdan. 2011n Largentièren jokatutako Munduko Kopako proban zilarrezko domina irabazi zuen. 2012an Europako txapeldunordea izan zen K1ean eta Londresko Olinpiar Jokoetan 5. postua lortu zuen.\n2011 Munduko Txapelketa\nBratislava (Eslovakia) 13.a K-1 Slaloma\n2012 Olinpiar Jokoak\nLondres (Erresuma Batua) 5.a K-1 Slaloma\n↑ 2011 ICF Canoe Slalom World Cup “L’Argentière – Les Ecrins 2011” Largentierecanoe2011.com\n↑ Samuel Hernanz Eitb.com\n↑ Samuel Hernanz bosgarrena izan da K-1 finalean Eitb.com\n↑ a b Samuel Hernanz Obrador Ado.es\nMultimedia: Samuel Hernanz\nAzken aldaketa 15 apirila 2019(e)an, 17:49(e)tan\nOrriaren azken aldaketa: 15 apirila 2019, 17:49.


nGroove Snap autoaren euskarria, zure mugikorreko mugikorra egingo duena | Androidea\nLaguntza iraultzailea nGroove Snap-ek, edozein Android gailu lotzen du autoan\nNGroove Snap-ren Mountek bat da edozein gailutarako laguntza iraultzailea, izan smartphone, tableta edo GPS unitatea. Bere diseinu bereziari esker, mugikorra ezin hobeto kokatu dezakezu zure autoaren aginte-panelaren erdian, bertan ikusi eta eroso maneiatu ahal izango duzu gidatzen duzun bitartean.\nMountek laguntzarekin lortutako efektua da bikaina, entzun gabea eta ikusezina horrek zure gailu mugikorra airean flotatzen duela ematen du.\nMountek urteak daramatza lanean stand hau lortzeko ahaztu pintza astunak edo ikusgai dauden klipak eta patentearen diseinua txikia izateagatik soilik bereizten dela "Mikrohoria" CD erreproduzitzailearen zirrikituan sartzeko adina mehea eta errepide ezegonkorrenek sortutako mugimenduak jasango ditu.\nKirtena diseinatzeko modua da ez du edozein unetan oztopatzen CD erreproduzitzailearen mekanismoarekin, euskarria instalatuta badago ere, zure musika gogokoena entzuteko erabili ahal izango duzu.\nnGroove Snap izan daiteke zure mahaigainean ere erabiltzen da mahai gainean jartzea besterik ez edo tripodean muntatuta edo edozein zirrikitu egokituz. Laguntza nahikoa indartsua da edozein smartphone edo GPS unitate baten pisua jasateko. Bai, kontuz ibili beharko duzu 10 hazbeteko tableta batekin, hala nola errepide ezegonkorrak.\nNGroove Snap-eko plakan dago itsatsi daitekeen itsasgarri aldagarria zure gailua magnetikoki. Telefonoak estalkia badu, plaka nahikoa mehea da barruan sartzeko eta telefonoa eusten jarraitzeko. Zure mugikorrak bateria aldagarri bat balu, plaka hain mehea izatean ezin hobeto sartu liteke.\nUnitate bakoitza bi platerekin dator gailu desberdinetan erabiltzeko, nahiz eta plaka osagarriak ere gehitu daitezkeen $ 2 bakoitzeko.\nOso laguntza interesgarria zure autoaren aginte-mahaian eta 34.95 dolarreko prezioan aurrezteko, zure erosketa oso tentagarria da, normalean gailu mugikorretarako euskarriek helduleku desberdinekin berez odisea bihurtzen baitute muntatu ahal izateko. NGroove Snap-rekin instalazio neketsua ahaztuko zaizu eta zure Android edo beste gailu bat izango duzu, gidatzeko bitartean erabiltzeko eta ikusteko prest.\nInformazio gehiago - Aluminiozko zorroa Bluetooth teklatuarekin, Nexus 7rako osagarri ezin hobea\nIturria - Indiegogo\nArtikuluaren bide osoa: Androidea » Tutoretzak » Laguntza iraultzailea nGroove Snap-ek, edozein Android gailu lotzen du autoan\nGauza bakarra da autoan hainbat gauza sartzea ezinezkoa dela. Pena\nSamsung HomeSync, zure Galaxiarako multimedia zentro berria


Txinako burdinurtuzko kaia Bollard fabrikatzaileak eta hornitzaileak - Kalitate handiko eta aurreratua - LIG Itsas Makineria\nHasiera > Produktuak > Itsas Bolardoa > Burdinurtuzko kaia Bolardoa\nBurdinurtuzko kaia Bolardoa hornitzaileakï¼Œ fabrikatzaileak eta fabrika Txinan - Shandong Luchen Heavy Machinery Co., Ltd. Txinan egindako Burdinurtuzko Dock Bollard kalitate handiko gara, eskulan aurreratuarekin. Ziur egon zaitezke gure Burdinurtuzko Dock Bollard erosteko, gure aurrekontua behar baduzu, prezioen zerrenda eman dezakegu.\nBurdinurtuzko Dock BollardMarineko bolardoak batez ere burdinaz, altzairuz, burdin hazikorraz edo altzairu herdoilgaitzez eginak dira.\nErosi Txinan egindako kalitate handiko eta teknologia aurreratua Burdinurtuzko kaia Bolardoa Lig-i. Txinako Burdinurtuzko kaia Bolardoa fabrikatzaile, hornitzaile eta lantegietako bat izanik, gure produktuak erosi aurretik aurrekontua lortu nahi baduzu, prezioen zerrenda eman dezakegu.


Groenlandiako txakurra, gutxi ezagutzen den arraza nordikoa | Txakurren Mundua\nEl Groenlandiako txakurra existitzen den arraza zaharrenetakoa da. Eskimalek Groenlandiako zenbait tokitan ehizatzeko eta garraiatzeko txakurrak erabiltzen zituzten hasieran. Oso eraginkorrak dira fokak eta baleak ehizatzeko eta lerak tiratzeko, horregatik gaur egun duten eraikuntza sendoa eta ariketa fisikoa egiteko eta lan egiteko gogoa dute. Denontzat egokia ez den txakurra da, are gutxiago espazio itxietan bizitzeko.\nEl itxura del Groenlandiako txakurra Siberian Husky eta Alaskako Malamuteen oso antzekoa da, genetika partekatzen duten arrazak baitira. Haien larruak ere bi geruza ditu, bizi diren klimaren arabera alda daitezkeenak. Klima hotzetara oso ondo moldatzen dira, baina ez zaie ura edo hezetasuna gustatzen. Bere hezurrak eta muskuluak sendoak baina bizkorrak dira, ibilaldi arin eta bizkorrarekin. Bere koloreak kanela, gaztaina, zuria edo beltza izan daitezke. Gainera, beste nordiko batzuek bezala, ez du zaunka egiten, baizik eta uluka. Oso ezaugarri interesgarria da, askoren jakinmina pizten duena.\nGroenlandiako Txakurraren pertsonaia ere oso nordikoa da. Horrek esan nahi du guztiongandik urruntze berezi bat dutela. Beharrezkoa trebatu txikitatik eta ohitu enpresara, edo independenteago bihurtuko dira. Lagunartekoak eta ez erasokorrak dira, senideekin eta ezezagunekin, beraz, ez dute zaintza txakur gisa balio. Gainera, energia, adimen eta indar fisiko eta psikiko handia dute, lanerako edo mushing txakurra izateko aproposa bihurtuz.\nThe arreta txakur honen bereziak dira. Ezin da giltzapean eduki, higadura fisiko handia eskatzen baitu. Lera tiratzea eta ehiza modu naturalean egitea gustatzen zaie, beraz ez dira zoriontsuak izango pisu batean. Bestalde, eskuilak etengabea izan behar du, ilearen geruzak metatu ez daitezen. Gainerakoan, txakur sendoak eta erresistenteak dira, ugazabarekin asko iraungo dutenak, behar bezala hezten jakin badute.\nInformazio gehiago - Txakur nordikoak: Siberiako Husky eta Alaska Malamute arteko desberdintasunak\nIrudia - Wikipedia\nArtikuluaren bide osoa: Txakurren mundua » Txakur orokorrak » Txakur arrazak » Arraza Nordikoak: Groenlandiako txakurra


ADMINISTRAZIO GESTORIA - Gerizpe Consulting\nGidarien eta ibilgailuen kudeaketak eta izapideak Trafiko Zuzendaritzan: gidabaimenaren berritzea, matrikulazioak, eskualdatzeak, bajak, ibilgailuen birgaitzeak…\nKirol eta aisiladi nabigazio arloko dokumentuak kudeatzea eta izapidetzea: matrikulazioak, titulartasun-aldaketak, salerosketa kontratuak, ontzien banderatzea…\nKatastroko izapideen kudeaketa eta aholkularitza. Ondasun higiezinak, landa- eta hiri-ondasunak (katastro-altak eta -aldaketak, ziurtagiri grafikoak eta deskriptiboak, higiezinen katastro-balorazioa egiaztatzea, etab.).\nErregistro desberdinetan (zibila, merkataritzakoa eta jabetzakoa) izapideak egitea, oharrak eskatzea, ziurtagiriak, inskripzioak, enpresa-liburuak legeztatzea: kontabilitate-liburuak, akta-liburuak, bazkideen liburuak, etab.\nHainbat erregistroetako tramitazioak (zibila, merkataritzakoa eta jabetzakoa), ohar soilak eskatzea, ziurtagiriak, inskripzioak, enpresa-liburuak legeztatzea: kontabilitate-liburuak, akta-liburuak, bazkideen liburuak, etab.\nIrekiera eta jarduera lizentzian aholkularitza eta izepidetzeak (kaltegabeak, kalifikatuak eta salbuetsiak) irekitze lizentziaren titulartasuna aldatzea, obra txiki edo handietarako lizentziak…\nPertsona fisiko zein juridikoen ondare higiezinen administrazioa eta kudeaketa. Higiezinen arloko kontabilitate aholkularitza, baita fiskala eta juridikoa ere nahiz salmenta eta alokairuen kudeaketa.\nGaldetu iezaguzu behar duzun zerbitzuaren inguruan


Frantziako Polizia Seaskako guraso, ikasle eta irakasleen kontra oldartu da • ZUZEU\nFrantziako Polizia Seaskako guraso, ikasle eta irakasleen kontra oldartu da –\nEkhi Erremundegi Beloki (berria)\nAzterketak Euskaraz dinamikako irakasle, ikasle eta gurasoen aurka egin du Poliziak (argia)\nAzterketak euskaraz egiteko eskubidea defendatzen dutenen aurka oldartu da frantses Polizia (naiz)\nTixerta urratuak, zauriak… #AzterketakEuskaraz defendatzeagatik. Hori da @seaskaikastola-ren errealitatea @berria pic.twitter.com/abS35smbWs\n[AZKEN ORDUA] #AzterketakEuskaraz\nAkademia Ikuskaritzaren egoitzara sartzea lortu dute @seaskaikastola-ko guraso, ikasle eta irakasleek. Bertan pasako dute gaua. Ekintza aitzina doa @berria pic.twitter.com/CvXroFFMuU\nAzterketak euskaraz egiteko eskubidea aldarrikatu nahi zuten; kolpeka eta negarra eragiteko gasa erabilita, bortizki oldartu zaie Frantziako Polizia. «Frantziako Hezkuntza Ministerioarekin mintzatu nahi dugu, baina Barne Ministerioarekin erantzun digute», laburbildu du Peio Jorajuria Seaskako lehendakariak. Frantziako Gobernuaren debekuei buru egiteko desobedientziarako deia egin du ikastolen elkarteak azken asteetan. Gaur, protestara pasatu dira.\nEhun bat pertsona elkartu dira Baionan, Pirinio Atlanikoetako Akademia Ikuskaritzaren egoitza okupatzeko xedearekin. «Pap Ndiaye Frantziako Hezkuntza ministroarekin hitz egin nahi dugu, hori da gure galdea, eta hemen gelditzeko asmoarekin gara», esplikatu du Elorri Falxa irakasleak. Baina Seaskako kideak iritsi direnerako egoitza itxia zuten, eta Frantziako Polizia bertan zen. Ekintzaileek Azterketak euskaraz eta kitto! zioen pankarta bat zintzilikatu dute teilatutik, eta guraso, irakasle eta ikasle batzuk sarrerako hesira kateatu dira.\nArratsalde bukaeran hasi da tentsioa igotzen. Ikuskaritzako langileak egoitzaren barnean geldituak ziren, eta beraiek ateratzea baliatu nahi izan zuten Seaskako kideek barnera sartu eta okupazioa abiatzeko. Gibeleko atean elkartu dira, blokean. Frantziako Poliziak indarkeria erabiltzeko mehatxua egin die, baina ez dira mugitu.\nBultzaka hasi dira lehenik, baina gero eta bortitzagoa bilakatu da egoera. Ekintzaileak besoetatik eta lepotik hartu, eta tiraka mugitzen entseatu dira poliziak; baina, determinazioz erantzun dute egoitza barnera sartzeko asmoz mobilizatutakoek Azterketak euskaraz! oihuen artean. Bat taldetik ateratzea lortzen zuten bakoitzean, berehala itzultzen zen blokera, poliziaren bultzadei aurre egitera. Gogor ekin du Frantziako Poliziak, tartean adingabeen kontra. «Ikasle, guraso eta irakasleen kontra ari zarete joka; hori da egiten ari zareten gauza bakarra», oihu egin die Falxak. Baina ez dira gelditu. Azkenean, negarra eragiteko gasa bota die Frantziako Poliziak egoitzaren ate aitzinetik lekutzeko. Begiak eta aurpegia erreta, eztulka eta negarrez; tixerta urratuarekin batzuk, zauri arinekin besteak; horrela bukatu dute ikasleek azterketak euskaraz pasatzeko eskubidea aldarrikatzera joandakoek.\nFrantziako Poliziak alde egin zuenean, irekita utzitako leiho batetik ikuskaritzara sartzea lortu zuten Seaskako kideek. Bertan pasatu dute gaua, eta Frantziako Hezkuntza Ministerioarekin mintzatzea lortu arte handik ez mugitzeko borondatea erakutsi dute. Frantziako Asanblearako bozen testuinguruan, erantzun politko baten beha dira.\nAzterketak euskaraz egiteko eskubidea defendatzen dutenen aurka oldartu da frantses Polizia\nBaxoko filosofia froga idazteari ekin diote gaur Ipar Euskal Herriko ikasleek. Bertan frantses Hezkuntza Nazionalak «gure eskubideen urraketaren bidea markatzen segitzen duela» salatuz adierazpena plazaratu dute Bernat Etxepare lizeoko eta Seaskako lau kolegioetako ordezkariek.\nBaxoaren azterketaren baitan filosofia froga idazteari ekin diote asteazken honetan Ipar Euskal Herriko ikasleek. Hilabete amaieran Brebet azterketaren txanda izanen da. Horren karietara iragan ekainaren 9an landutako adierazpena publiko egin dute, goizean, Bernat Etxepare lizeoko eta Seaskako lau kolegioetako ordezkariek. Arratsaldean, berriz, Azterketak Euskaraz kolektiboko hamarka kide Hezkuntza Ikuskaritzak Baionan duen egoitzara hurbildu dira. Bertako sarrera blokeatzen ari zirenen aurka oldartu da. Protestan parte hartzen ari ziren pertsonek azkenean lortu dute eraikinera sartzea, gaua bertan pasatzeko asmoz.\n2018an, kolegioko eta lizeoko urte bukaerak markatzeko eginen diren azterketak euskaraz egiteko aukera mugatu zuen frantses Hezkuntza Nazionalak, zientzietako froga euskaraz egiteari uko eginez. 2019an, antzeko egoera errepikatu zen, erreforma berria aitzakiatzat hartuz. Hala, baxo azterketaren matematika eta historia-geografia frogak euskaraz egiteko debekua heldu zen.\n«Berezitasun zientifikoen baxoko lan praktikoak frantsesez pasatzera behartzen gaituzte, berriz ere beste azterketa batzuk gure hizkuntzan eta urte osoan ikasten dugun hizkuntzan pasatzea debekatuz», oroitarazi dute gaur Seaskako ikastetxetako irakasle eta ikasleek iragan ekainaren 9an landu zuen adierazpenaren berri emanez.\nIaz egoera zuzentzeko esperantza piztu zuen hizkuntza gutxituak babesteko xede zuen Molac legearen onarpenak. Alta, Michel Blanquer Hezkuntza ministroaren bultzadapean frantses Gobernuan dagoen Emmanuel Macronen alderdiak lege proposamena atzera botatzeko hautua egin zuen.\nUkazio beri horri erantzuteko dinamika azkarra martxan eman zuten Etxepare lizeoko ikasleek.\nIazko bidetik urratsak egiten jarraitzeko engaiamendua\nHala Seaskako lizeoko ikasleek desobedientziarako bidea hartu zuten, filosofiako azterketa euskaraz idazteko hautua eginez. Horren ondorioz beraien nota orokorra apaldu zen, ez baitzuten azterketa zuzendu.\nBide beretik, egun batzuk beranduago kolegioko ikasleek brebeta osoki euskaraz aurkeztu zuten. Hilabete bukaeran, finean, azterketak zuzentzeko zentroa blokeatu zuten Seaskako irakasleek, gurasoek eta ikasleek Donapaleun.\nIragan maiatzaren 8an, Herri Urrats besta kari, Peio Jorajuria Seaskako lehendakariak gonbidapena zabala zuzendu zien «guraso, irakasle eta ikasleei» Hezkuntza Nazionalak -eta ildo beretik Paueko Administrazio Auzitegiak baitaere- inposaturiko debekuari desobedientziaren bidez erantzuteko.\nHain zuzen gaur arratsaldeak azterketak euskaraz dinamikaren baitan Hezkuntza Ikuskaritzaren sarrera blokeoa abian eman dute, Baionan.\nEdonola ere, Seaskako bigarren mailako irakasleek aurten ere hainbeste eginen dutela iragarri berri zuten Kanbon eginiko agerraldian. Hezkuntza Nazionalaren eskutik jaso duten brebeta azterketak zuzentzeko gutuna urratu zuten prentsaren aitzinean.\nBaina ikasleak ez ziren desobeditu zuten bakarrak izan. Irakasleek ere ikasleen eskubideen alde egin zuten, azterketak zuzentzeari uko eginez. Hezkuntza Nazionalak isunak iragarri zituen beraien keinua zigortzeko.\nAzterketak Euskaraz kolektiboak Baionako ikuskaritza okupatzea deliberatu du. Bertan egoteko asmoa dutela jakinarazi dute. #azterketakeuskaraz pic.twitter.com/SRkFtIP7y1\n— Euskal Irratiak (@euskalirratiak) June 15, 2022\nHerri Sanferminak: Hemen gaude, ez goaz bazterrera


Rockingham konderria (Ipar Carolina) - Wikipedia, entziklopedia askea.\nRockingham konderria (Ipar Carolina)\n36° 24′ N, 79° 47′ W / 36.4°N,79.78°W / 36.4; -79.78Koordenatuak: 36° 24′ N, 79° 47′ W / 36.4°N,79.78°W / 36.4; -79.78\n1.464,77 km2 (%98.75)\n18,53 km2 (%1.25)\nRockingham konderria (ingelesez: Rockingham County) Ipar Carolinako konderri bat da, Ameriketako Estatu Batuetan. Hiriburua Wentworth da. 2010eko zentsuaren arabera 93.643 biztanle zituen, Rockingham kilometro koadroko azaleran.\nRockingham konderriak 1.483,3 kilometro koadro ditu. Horietatik 18,53 ura dira. Beste 1.464,77 lurra dira. Biztanleria dentsitatea 63,13 da.\n2010eko zentsoan bizi ziren 93.643 pertsonetatik 73.903 txuriak edo hispanoak dira. Horietatik hispano edo latino kategorian 5.159 dira. 17.529 beltzak edo afroamerikarrak. 307 amerikar natiboak ziren eta 44 Hawaii edo Pazifikoko irletako natiboak. 423 asiarrak ziren. Bestelako arraza bat kategorian 97 biztanle daude. Bukatzeko euren burua arraza bat baino gehiagotan 1.340 pertsonek kokatzen zuten.


Matrikulazioak - Zaraobe Institutua\nHasiera / Ikasleak / Idazkaritza Birtuala / Matrikulazioak\nLHko tituluak lortzeko proba libreak\nIngeleseko ikastaroan matrikulatzea\nOnarpen prozesuak hiru fase ditu:\nEgin nahi dituzun ikasketak eskatzeko aurreinskripzioa (dokumentazioarekin batera aurkeztu beharko duzu, baldintzak betetzen dituzula egiaztatzeko).\nZein adjudikaziotan esleituko zaizun, baremoaren arabera, zein ziklotan matrikulatuko zaren.\nMatrikula eta ordainketa, onartua izan bazara, eskatutako dokumentazioa emanez formalizatuko duzu matrikula.\nEsleitutako zikloan matrikulatzea derrigorrezkoa ez denez, beti geratzen dira plaza libreak, eta hurrengo esleipenekin betetzen dira: prozesua ez da lehenengo esleipenean amaitzen eta urria arte luza daiteke. Informazio gehiago eskuratzeko EJ Hezkuntza.\nPosta elektronikoari, mugikorrean jasoko dituzun SMSei eta web gunean argitaratuko ditugun jarraibideei eta Ikasgunea atariaren jarraibideei kasu egitea gomendatzen dugu Ikasgunea ataria.\nZaraoben prozesua behar bezala egiteko, irakurri arretaz dokumentu hau:\nDeskargatu matrikulei buruzko informazioa\nErosoagoa izan dadin, hona hemen barne-inprimakia, Zaraoben izena emanez gero:\nKontsultatu LHko tituluak lortzeko proba libreen informazioa\nUrtero, urritik otsailera, gure ikasleei zuzendutako ingeleseko ikastaroa eskaintzen da. Ikasturte honen filosofia Erasmus praktikak egingo dituzten ikasleei laguntza ematea da, baina Zaraobeko ikasle guztiei irekita dago. Ikastaroa astean bitan eginen da, ikastaro bakoitzean zehaztuko dena, arratsaldez, 15:30etik 18:00etara.\nZehaztu beharreko hizkuntzan egindako saio praktikoak dira, Hizkuntzen Europako Paper-zorroaren dimentsioen barruan gaitasunak garatuz, komunikazio-metodologia batekin. Metodologia horren bidez, ahozko adierazpenaren, ahozko elkarrizketaren eta entzumen-ulermenaren trebetasunak eta trebetasunak azpimarratuko dira.\nIkasleen maila eta helburuak kontuan hartuta diseinatzen da Prestakuntza Plana. Programa bere beharretara eta mailara egokitzen da, helburu jakin horretara bideratutako jarduerak landuz, material egokia, mekanismoak, baliabide didaktikoak eta ikus-entzunezkoak erabiliz, bai eta ikasteko estrategiak ere, prestakuntza ekintza gauzatzeko.\nIkastaroa erabat doakoa eta diruz lagundua da, baina parte hartzeko, ikasle bakoitzak 60 euroko diru-sarrera egin beharko du, fidantza gisa, institutuko kontu zenbakian. Gutxieneko asistentzia %80koa bada, fidantza hori ikastaroa bukatutakoan itzuliko da.\nMatrikula irailaren 20ra arte dago irekita, esteka honetan.\nEnplegurako prestakuntzako matrikulazioa\nHainbat ikastaro egin genituen langabetuentzat eta langileentzat, matrikulazioa ere ezinbesteko baldintza izanik.\nOrain ez dugu ikastarorik martxan.\nSartu enplegurako gure trebakuntza-webgunean\nLanbide Heziketako Heziketa-Zikloetarako sartzeko behar den titulazio akademikorik ez daukatenentzako froga.\nErdi-Mailako Heziketa-Zikloetako sarrera-proben helburua da egiaztatzea ikasketa horiek probetxuz egin ahal izateko beharrezko ezagutza eta gaitasunak badituztela.\nGoi-Mailako Heziketa-Zikloetako sarrera-proben helburua da egiaztatzea izangaiak baduela Batxilergoko helburuek eskatzen duten behar beste heldutasun eta egin nahi duen ziklorako beharko dituen berariazko ezagutzak ere badituela.\nHezkuntza Administrazioak Heziketa-Ziklo eta ikasturte bakoitzean guztira eskaintzen diren plazen ehuneko jakin bat gorde dezake, sarrera-probak gainditu dituzten ikasleentzat.\nProbak euskaraz nahiz gaztelaniaz egin daitezke, eta ikasleek hautatuko dute zer hizkuntzatan egin nahi duten.\nHeziketa-Zikloetara sartzeko sarrera-proba gainditzen bada, Estatuaren lurralde osoan izango du balioa.